Αρχική » New Entries|Γνωρίζουμε τον ηθοποιό και σκηνοθέτη Βαλάντη Φράγκο\nΕίμαι: o Βαλάντης Φράγκος\nΗ µέρα που σκέφτηκα ότι θέλω να γίνω σκηνοθέτης: Δεν υπήρξε συγκεκριμένη μέρα, ήρθε φυσικά μέσα από τη δουλειά. Σαν εξέλιξη.\nΗ πρώτη µου ερασιτεχνική παράσταση: “Το γαϊτανάκι” της Ζωρζ Σαρή ως μαθητής.\nΗ πρώτη µου επαγγελματική παράσταση:\nΩς ηθοποιός… “Οι μύθοι του Αίσωπου” με την Κάρμεν Ρουγγέρη (2004)\nΩς σκηνοθέτης… “Peer Gynt no man’s land”, (Ibsen scholarship 2013)\nΑγαπηµένοι σκηνοθέτες: Warlikowski, Μαρμαρινός, Bergman, Haneke, Sokurov, Αγγελόπουλος, Wong kar-Wai.\nΝο 1 ‘‘Στον κόσμο αυτόν όλες οι πασχαλιές πεθαίνουν’’ Μ. Προυστ\nΝο 2 “Μου άρεσε πολύ να γελάω όταν δεν έπρεπε’’ Μ. Τσβετάγιεβα\nΑλησµόνητη θεατρική παράσταση /ταινία:‘’Αντιγόνη’’ σε σκηνοθεσία του Βογιατζή, μεγάλη στιγμή. Ακόμα μπορώ και τη βλέπω όταν κλείνω τα μάτια μου.\n‘’Πατέρας και γιος’’ του Sokurov. Είναι η αγαπημένη μου ταινία.\nΚαι σινεμά και θέατρο. Και τα δύο στοχεύουν στο ίδιο. Να κάνουν τους ανθρώπους καλύτερους. Με όποιο τρόπο. Πολλές φορές τα αντιμετωπίζουμε σαν απλά θεάματα. Όμως είναι κάτι μεγαλύτερο. Πρέπει να είναι κάτι μεγαλύτερο. Στην περίοδο του covid το σινεμά βοήθησε τους ανθρώπους με τον εγκλεισμό. Το θέατρο όμως έλειψε. Όχι μόνο σαν θέαμα, αλλά σαν χώρος που συναντιούνται άνθρωποι να επικοινωνήσουν. Απαραίτητα και τα δύο.\nΕάν δεν ήµουν σκηνοθέτης: Θα μπορούσα να κάνω τα πάντα.\nΣτον ελεύθερο χρόνο µου: Παίζω με τον γιο μου, τον Θοδωρή, διαβάζω και σκέφτομαι. Κυρίως σκέφτομαι.\nΟνειρεύομαι: η παρουσία μου να λειτουργεί ως καταπραϋντικό αποτέλεσμα για τους άλλους.\nΗ πολιτική: σημαίνει να δίνεις αξία στον άλλον. Να αναγνωρίζεις την ύπαρξή του. Είναι καθημερινότητα, είναι αισθητική, είναι τρόπος να ζεις. Δεν είναι μόνο τα νομοσχέδια και τα σκάνδαλα. Είναι απαραίτητη. Δεν μπορείς να κάνεις τίποτα χωρίς να έχεις επίγνωση του ποιος είσαι και σε ποια εποχή ζεις.\nΗ θρησκεία: Είμαι παιδί της επαρχίας. Τις Κυριακές που πηγαίναμε στην εκκλησία δύο πράγματα μου άρεσαν : να τρυπώνω στο ιερό και να πίνω το κρασί της μεταλαβιάς και να παρατηρώ τα μάτια της μάνας μου όταν άκουγε τη λειτουργία. Ως ενήλικας, επειδή λατρεύω τον Κόντογλου, έχω αποκτήσει μια πιο αισθητική σχέση. Μ αρέσουν οι ιστορίες στους τοίχους των εκκλησιών.\nΟ Βαλάντης Φράγκος σκηνοθετεί την παράσταση «L’echange/Η Ανταλλαγή» του Paul Claudel, από τις 18/10 και κάθε Δευτερά και Τρίτη στο Θέατρο Θησείον/ένα θέατρό για τις Τέχνες. Παίζουν οι ηθοποιοί: Ελένη Ζαραφίδου, Βαλάντης Φράγκος, Παναγιώτης Εξαρχέας, Ελίνα Ρίζου.\nΔιαβάστε επίσης: Μπέττυ Αρβανίτη: “Δεν μπορώ να δώσω άφεση αμαρτιών στους ναζί” [Συνέντευξη]\nNEW ENTRIES • ΑΦΡΟΔΙΤΗ ΕΡΜΙΔΗ • ΣΥΝΕΝΤΕΥΞΗ


Η Διοίκηση του ΠΑΝΑΡΚΑΔΙΚΟΥ Α.Ο. θέλει να ευχαριστήσει δημόσια τον Υφυπουργό Εξωτερικών και Βουλευτή Αρκαδίας κ. Κώστα Βλάση για τις ουσιαστικές ενέργειες που έχει κάνει μέχρι σήμερα προκειμένου η ομάδα μας να ενισχυθεί οικονομικά. Εν όψει της νέας αγωνιστικής χρονιάς 2020 – 2021 που αρχίζει στις 11/10/2020.\nΤόσο με το προσωπικό του ενδιαφέρον όσο και με τις παρεμβάσεις που έχει κάνει μέχρι σήμερα η ιστορική ομάδα του ΠΑΝΑΡΚΑΔΙΚΟΥ έχει ενισχυθεί σημαντικά στο ξεκίνημα μια δύσκολης και ιδιόμορφης χρονιάς για όλους.\nΕκτός από τις θερμές ευχαριστίες προς τον κ. Βλάση η Διοίκηση του ΠΑΝΑΡΚΑΔΙΚΟΥ Α.Ο. θέλει παράλληλα να απευθύνει μήνυμα προς όλους τους εκπροσώπους μας στη Βουλή για να βοηθήσουν με τις ενέργειές τους την ομάδα της Τρίπολης καθώς και τον εμπορικό κόσμο της Αρκαδίας να σταθεί για μια ακόμη χρονιά κοντά στον ΠΑΝΑΡΚΑΔΙΚΟ μας.\nΤέλος η Διοίκηση του ΠΑΝΑΡΚΑΔΙΚΟΥ Α.Ο. ενημερώνει τους φιλάθλους της ομάδας ότι συνεχίζεται η πώληση εισιτηρίων διαρκείας που πλέον έχει πάρει την έννοια της οικονομικής ενίσχυσης της ομάδας αφού με απόφαση της ΕΠΟ μέχρι στιγμής απαγορεύεται ρητά η παρουσία φιλάθλων στα γήπεδα.\nΛαμπρόπουλος σε ΑΠΕ – ΜΠΕ: ”Δύσκολη η κατάσταση με τη φωτιά στη Γορτυνία” (pics)


FOSTIRAS - ΦΩΣΤΗΡΑΣ BLOG NEWS: ΑΥΤΟΥΣ ΠΗΡΕ.. ΚΑΙ ΑΥΤΟΙ ΕΜΕΙΝΑΝ ΣΤΗΝ ΟΜΑΔΑ ΜΑΣ!\n«Χτίζεται» σιγά, σιγά ο Φωστήρας της νέας αγωνιστικής περιόδου. Η ομάδα του Ταύρου επιδιώκει να φτιάξει εκ νέου ανταγωνιστικό σύνολο, αλλά δεν αλλάζει τη στρατηγική της να επενδύσει σε νεαρούς παίκτες. Σύμφωνα με πληροφορίες τουflnews.gr, ο «φονέας» απέκτησε έναν ακόμη ποδοσφαιριστή από την Κ20 του Πανιωνίου, τον Καλίν Ιβάνοφ. Ο νεαρός επιθετικός είναι γεννημένος στις 14 Μαρτίου το 1995 και ξεκίνησε να αγωνίζεται σε μικρή ηλικία στην Πάρο, στον Μαρπησσαϊκό. Δοκμιμάστηκε στη Γκρασχόπερς, επέστρεψε πίσω στην Ελλάδα και ακολούθως δοκιμάστηκε σε ΑΕΚ και Πανιώνιο, με τους Νεοσμυρνιώτες να τον κάνουν δικό τους. Στο πρωτάθλημα που ολοκληρώθηκε αγωνιζόταν στην Κ20 του Πανιωνίου.\nΑπό εκεί και πέρα, ολοκληρώθηκε και τυπικά η απόκτηση του Εμρά Τσεμπέτσι, θέμα για το οποίο είχατε ενημερωθεί από τις 15 Ιουλίου. Δεν θα προχωρήσει ωστόσο η απόκτηση του Γερμανού αμυντικού, Μάικ Κάρβοτ. Συμβόλαιο έχουν υπογράψει και οι Ζυγογιάννης και Ανδρούτσος, ενώ από το περυσινό σύνολο οι μόνοι που συνεχίζουν είναι οι εξής: Κακαράς, Τεγούσης, Μακρίδης, Αχείμαστος, Μπαστάνης Γ., Μπαστάνης Θ., και Μουστόγιαννης.\nΑναρτήθηκε από FOSTIRANEWS στις 8:39 μ.μ.


Δημήτρης Ασλαμπάλογλου στο academies.gr : "Με κολακεύει το να ενδιαφέρονται διάφοροι σύλλογοι για την απόκτηση μου"\n08 Μαρτίου 2018 στις 21:30\nΔημήτρης Ασλαμπάλογλου στο academies.gr : «Με κολακεύει το να ενδιαφέρονται διάφοροι σύλλογοι για την απόκτηση μου»\nΟ Δημήτρης Ασλαμπάλογλου, ο 20άχρονος ποδοσφαιριστής του Μακεδονικού Φούφα, με θητεία στα Λευκάδια, τον Απόλλωνα Κρύας Βρύσης και μέχρι πέρυσι στον Καμπανιακό, μίλησε στο academies.gr για την τωρινή του ομάδα την εξαιρετική της πορεία στη Γ’ Εθνική καθώς και για το τι σημαίνει να ξεκινάς καριέρα στο ποδόσφαιρο στην ηλικία των 17 χρονών.\n-Από τότε που θυμάμαι τον εαυτό μου ασχολούμαι με το ποδόσφαιρο. Απο μικρός το όνειρο μου ήταν να γίνω ποδοσφαιριστής, μας απάντησε στην ερώτηση για το πως ήρθε σε επαφή και γοητεύτηκε από την στρογγυλή «Θεά» , τις θυσίες που χρειάστηκε να κάνει αλλά και το τι σημαίνει να είσαι ποδοσφαιριστής σε τόσο νεαρή ηλικία. Η αλήθεια είναι πως δεν τα πήγαινα και τόσο καλά με το σχολείο λόγω της αφοσίωσης μου στο άθλημα. Είναι συχνό φαινόμενο σε αυτή την ηλικία οι αθλητές να παραμελούν το σχολείο η την σχολή τους καθώς δυσκολεύονται να τα βγάλουν πέρα και στα δυο. Εννοείται πως υπάρχουν και οι εξαιρέσεις. Αν το θες και υπάρχει θέληση μπορείς να ανταπεξέλθεις και στα εξωγηπεδικά. Ευτυχώς στη δική μου περίπτωση η επιλογή ήταν συνειδητή, ήξερα ότι αυτό θέλω να κάνω και έτσι αφοσιώθηκα πλήρως.\nΝέα πρόκληση στην καριέρα του Δημήτρη Ασλαμπάλογλου\nΜία νέα σελίδα ανοίγεται για τον Δημήτρη Ασλαμπάλογλου…\n13 Ιουλίου 2018 στις 14:10\nΕξαιρετική πρωτοβουλία της Σχολής Ποδοσφαίρου ΠΑΟΚ Κουλούρας!\nΤα αποτελέσματα του Europa League (Πέμπτη 8/3)


«Η Ελένη Ράντου παραλίγο να πετάξει μια καρέκλα στον Γιώργο Κιμούλη» | Gossip-tv.gr\n«Η Ελένη Ράντου παραλίγο να πετάξει μια καρέκλα στον Γιώργο Κιμούλη»\nΟ Ιάσονας Τριανταφυλλίδης ήταν καλεσμένος στο Πρωινό και μίλησε για το κίνημα metoo, τον Γιώργο Κιμούλη και αποκάλυψε ένα περιστατικό με την Ελένη Ράντου.\nΑρχικά ανέφερε: «Όπου επεμβαίνει εισαγγελέας, εγώ κλείνω το στόμα μου. Δεν μπορώ να μιλήσω για Φιλιππίδη και Λιγνάδη, αφού έχει επέμβει ο εισαγγελέας. Τον Γιώργο Κιμούλη βγήκα να τον υπερασπιστώ με το που έγινε η καταγγελία της Ζέτας Δούκα. Δεν ήμουν μπροστά, δεν ξέρω τι έγινε. Εγώ δεν βγήκα να υπερασπιστώ ανθρώπους που έχουν κάνει σεξουαλικά εγκλήματα. Θα ήμουν κι εγώ εγκληματίας, αν το έκανα».\nΚαι τόνισε: : «Το κίνημα metoo είναι μια ιστορία που ξεκίνησε στην Αμερική με λάθος τρόπο. Είναι μια ιστορία εκδίκησης το ξεκίνημά της, είναι η ιστορία του Γούντι Άλεν και της Μία Φάροου. Που η Μία Φάροου κατέστρεψε έναν άνθρωπο από την κακία και τη ζήλια της».\nΜάλιστα, ανέφερε ότι ο Γιώργος Κιμούλης πήγε να σηκώσει τον τόνο της φωνής του στην Ελένη Ράντου, η οποία εκνευρίστηκε και πήγε να του πετάξει μια καρέκλα.\nΚαι αποκάλυψε: «Το metoo όμως είναι κάτι καλό, γιατί οι άνθρωποι πρέπει να μιλάνε, να μιλάνε δυνατά και σε ενεστώτα χρόνο, όχι μετά από χρόνια. Θα σου πω κάτι που μου είχε πει ένας πολύ σημαντικός άνθρωπος του θεάτρου. Μου λέει “εγώ ήμουν στο θίασο του Κιμούλη πριν 33 χρόνια και είχαμε πάρει μια νέα κοπέλα που μόλις είχε βγει από τη σχολή, την Ελένη Ράντου.\nΚαι πήγε να σηκώσει τη φωνή και η Ελένη παραλίγο να του πετάξει μια καρέκλα”. Δεν του την πέταξε βέβαια. Εγώ είμαι με κάθε άνθρωπο που υποφέρει, είτε είναι γυναίκα είτε είναι άντρας. Πρέπει όλοι να μιλάνε. Αλλά πρέπει να προσέχουμε και τι ακούμε, γιατί πολλά μπορεί να είναι περιπτώσεις εκδίκησης».


Κουκουλοφόροι επιχείρησαν να ανέβουν τα σκαλιά της Βουλής από το Μνημείο – Βροχή από μολότοφ ενώ στο βήμα βρίσκεται ο πρωθυπουργός Επεισόδια ξέσπασαν πριν από λίγα λεπτά στο Σύνταγμα. Κουκουλοφόροι με μολότοφ έβαλαν φωτιά σε σκοπιά του Άγνωστου Στρατιώτη. Ομάδα περίπου 30 κουκουλοφόρων επιτέθηκαν στις αστυνομικές δυνάμεις που βρίσκονταν παρατεταγμένες μπροστά από το Μνημείο του Άγνωστου Στρατιώτη και επιχείρησαν να ανέβουν τα σκαλιά για να φτάσουν στο προαύλιο της Βουλής. Τα ΜΑΤ τους απώθησαν και τότε ξεκίνησε η βροχή των μολότοφ. Είχε προηγηθεί επίθεση και ξυλοδαρμός δημοσιογράφου τηλεοπτικού σταθμούς από ομάδα περίπου δέκα κουκουλοφόρων.\nΣε κλοιό διαδηλωτών βρίσκεται αυτή την ώρα η Βουλή: Νέα συλλαλητήριακάνουν η ΓΣΕΕ και η ΑΔΕΔΥ, ενώ λίγα λεπτά πριν από τις 8 το βράδυ έφτασαν στο Σύνταγμα και οι διαδηλωτές που είχαν συγκεντρωθεί στην Ομόνοια, ανταποκρινόμενοι στο κάλεσμα του ΠΑΜΕ. Πριν από λίγα λεπτά, ομάδα περίπου δέκα κουκουλοφόρων χτύπησαν έναν δημοσιογράφο που κάλυπτε το συλλαλητήριο για λογαριασμό τηλεοπτικού σταθμού.


...full-time marketing!!!: Συναισθηματικά εμπόδια και αυτοπεριορισμοί στις πωλήσεις\nΣυναισθηματικά εμπόδια και αυτοπεριορισμοί στις πωλήσεις\nΝέοι αλλά και πεπειραμένοι πωλητές (και γενικά άνθρωποι που οι επαγγελματικές τους δραστηριότητες περιλαμβάνουν πωλήσεις), συχνά:\nΦοβούνται την αποτυχία, τις συνέπειές της, το "τι θα πουν οι άλλοι" αν συμβεί. Σε ακραίες περιπτώσεις, φαντάζονται την αποτυχία ως τη συντέλεια του κόσμου.\nΦοβούνται υποσυνείδητα ή νιώθουν ανασφάλεια με την ιδέα της μεγάλης επιτυχίας στις πωλήσεις και των πολλών χρημάτων που μπορεί να φέρει. Κάποιοι νιώθουν ακόμα και ανάξιοι για την επιτυχία αυτή και τον πλούτο που αποφέρει. Άλλοι απεχθάνονται τα πολλά χρήματα, διότι έχουν μάθει από μικρά παιδιά ότι το χρήμα είναι "βρώμικο", ότι οι πλούσιοι "πατούν επί πτωμάτων", κ.λ.π.\nΑμφιβάλλουν για τις ικανότητές τους και ανησυχούν μήπως δεν είναι επαρκείς.\nΔυσκολεύονται να προσεγγίσουν νέους πελάτες, να καλέσουν κάποιον άγνωστο στο τηλέφωνο, να ξεκινήσουν μία παραγωγική συνομιλία με αγνώστους, να παρουσιάσουν τον εαυτό τους και αυτά που προσφέρουν σε ανθρώπους που μόλις γνώρισαν.\n"Βαριούνται" να προσεγγίσουν νέους πελάτες ή να προσπαθήσουν να πουλήσουν ξανά σε παλιούς πελάτες τους.\nΔυσκολεύονται να αποδεχθούν την ιδιότητα του "πωλητή", θεωρώντας την ως κάτι προσωρινό, καταναγκαστικό, ακόμα και υποτιμητικό και απαξιωτικό!\nΝιώθουν αβοήθητοι και μόνοι, ακόμα και όταν έχουν άφθονη βοήθεια γύρω τους από συναδέλφους, μέντορες, βιβλία και σεμινάρια.\nΔυσκολεύονται να θέσουν υψηλούς στόχους, διότι δεν τους φαίνονται πιστευτοί και επιτεύξιμοι. Ακόμα και αν βάλουν αξιόλογους στόχους, δυσκολεύονται να κατευθύνουν όλη την ενέργειά τους στην επίτευξή τους...\nΝιώθουν έντονη ανασφάλεια για τους ανταγωνιστές τους ή ακόμα και φόβο.\nΝιώθουν δυσάρεστα για το ίδιο το αντικείμενο της πώλησης, δεν το "πιστεύουν", το αντιμετωπίζουν αδιάφορα ή και απαξιωτικά.\nΔυσκολεύονται να προσαρμοστούν στα δεδομένα και τις απαιτήσεις της αγοράς, νιώθοντας τις δυσκολίες και τις προκλήσεις να τους καταπιέζουν ή ακόμα και να τους πνίγουν.\nΑπογοητεύονται εύκολα από τις αποτυχίες τους και συχνά αργούν ή δυσκολεύονται να τις ξεπεράσουν.\nΔυσκολεύονται να διεκπεραιώσουν γρήγορα και αποτελεσματικά τις διαφορετικές φάσεις μίας πώλησης (άνοιγμα, αντιμετώπιση αντιρρήσεων, κλείσιμο, κ.λπ.).\nΈχουν γραφτεί πολλά για την "ψυχολογία των πωλήσεων". Συμβουλές, μέθοδοι, ασκήσεις χρησιμοποιούνται για να βοηθήσουν στην εμφύτευση θετικών συναισθημάτων και τρόπων σκέψης και τη μείωση των αρνητικών συναισθημάτων και πεποιθήσεων. Ολόκληρα προγράμματα προσωπικής ανάπτυξης στοχεύουν στη βελτίωση των ατομικών ικανοτήτων στις πωλήσεις.\nΌποιο πρόγραμμα και αν ακολουθήσετε, όποιες γνώσεις και αν αποκτήσετε, είναι βέβαιο ότι αν δεν απαλλαγείτε από τους συναισθηματικούς και ψυχολογικούς αυτο-περιορισμούς σας, ποτέ δεν θα μπορέσετε να λάμψετε στις πωλήσεις ή ακόμα και να φτάσετε σε ένα αποδεκτό επίπεδο αποτελεσματικότητας!\nΑναρτήθηκε από Φωφώ Χαραλαμπάκη στις 1:01 π.μ.


ΕΛΛΑΣ ΑΙΩΝΙΟΝ, ΑΘΑΝΑΤΟΝ,ΑΔΕΣΜΕΥΤΟΝ ΠΝΕΥΜΑ: Αρχαίοι εξωγήινοι - Εξωγήινοι σταθμοί παραγωγής ενέργειας!!! - ΝΤΟΚΙΜΑΝΤΕΡ\nΑρχαίοι εξωγήινοι - Εξωγήινοι σταθμοί παραγωγής ενέργειας!!! - ΝΤΟΚΙΜΑΝΤΕΡ\nΕντυπωσιακό το συγκεκριμένο επεισόδιο.\nΜε εντυπωσιακά γραφικά, "περίεργες" αρχαιότητες, γαιωδεσία, κρυστάλλους, μενίρ, Τέσλα, πειράματα..\nΟι μεγαλύτεροι πολιτισμοί της αρχαιότητας λειτουργούσαν χρησιμοποιώντας ηλεκτρική ενέργεια.\nΣτη Μεγάλη Πυραμίδα της Γκίζας υπήρχε μονάδα παραγωγής μικροκυμάτων.\nΈνα ασύρματο πλέγμα ενέργειας διέσχιζε τον πλανήτη\nΕίχαν οι αρχαίοι μας πρόγονοι την ικανότητα να δημιουργήσουν και να αξιοποιήσουν ενέργεια;\nΕάν ναι, θα μπορούσαν αυτές οι προηγμένες γνώσεις να προέρχονται από εξωγήινους;\nΑναρτήθηκε από ἡ Πελασγική στις 5:14 μ.μ.


Woman's Diary - Φοιτητικά στέκια: Διασκέδασε με το "πάσο" σου στην Αθήνα!\nΦοιτητικά στέκια: Διασκέδασε με το "πάσο" σου στην Αθήνα!\nHot Spot by Έλενα Βενιζέλου 03/09/2016 15:18\nΑν μόλις έμαθες πως πέρασες στην Αθήνα, τότε να σου πούμε συγχαρητήρια! Μια καινούργια ζωή ξεκινά για εσένα και μάλιστα εντελώς διαφορετική πλέον.\nΣίγουρα ως φοιτητής-φοιτήτρια, εκτός από το διάβασμα, θα έχεις χρόνο για πολλές βόλτες με φίλους στην όμορφη Αθήνα μας. Αν και συνήθως οι μικρές, επαρχιακές φοιτουπόλεις λένε πως είναι ιδανικές για τέλεια φοιτητική ζωή, ωστόσο να ξέρεις πως και η Αθήνα κρύβει πολλές ομορφιές που περιμένουν να τις ανακαλύψεις!\nΤώρα που ετοιμάζεσαι σιγά σιγά ρίξε μια ματιά και στα καλύτερα στέκια για να είσαι ενημερωμένη!\nΠεινολόγιο: Ένα μεζεδοπωλείο για άκρως φοιτητικές βραδιές!\nΒρίσκεται στου Ζωγραφού, μια περιοχή γεμάτη φοιτητές!\nΤο «Πεινολόγιο» έχει κερδίσει το φοιτητόκοσμο καθώς συνδυάζει τις χαμηλές τιμές... με το ποιοτικό φαγητό και τη ζεστή ατμόσφαιρα!\nΕάν θέλεις να χορτάσεις και να πιεις λίγο κρασάκι... 7-8 ευρώ/άτομο αρκούν! Τα live με έντεχνη και λαϊκή μουσική «τραβούν» την προσοχή κυρίως των ηλικιών 18 - 30 και τότε είναι που η διασκέδαση ανεβαίνει στα ύψη.\nΣχολαρχείο: Κοπάνα...για το καλύτερο κρασί και φαγητό!\nΈνα μουσικό μεζεδοπωλείο ιδανικό για φοιτητοπαρέες το οποίο βρίσκεται επίσης στην περιοχή του Ζωγράφου. Το σίγουρο είναι πως δεν θα ξέρεις τι να πρωτοδιαλέξεις καθώς διαθέτει μεγάλη ποικιλία από μεζέδες. Οι τιμές του... αρκετά προσιτές, αφού τα πιάτα του ξεκινούν από 3 ευρώ και φτάνουν τα 6,50 ευρώ, όσον αφορά τα μαγειρευτά. Στο ίδιο κλίμα κινείται και το χύμα κρασί με 7,50 ευρώ το κιλό και 4 ευρώ το μισόκιλο και το ρακόμελο.\nΜπύραμα: Γιατί την καλύτερη μπύρα θα την πιεις στον Πειραιά με τους συμφοιτητές σου!\nΒρίσκεται πολύ κοντά στο Πανεπιστήμιο Πειραιά οπότε σίγουρα θα βρεις πάρα πολλούς φοιτητές! (Μα πάρα πολλούς όμως) Ο πολύ όμορφος εσωτερικός χώρος σου δίνει την αίσθηση πως αράζεις στην εξοχή! Πέραν της τίμιας πολιτικής της σταθερής τιμής στις μπύρες, η οποία είναι στα 2,5 έως 3,5 ευρώ ανεξαρτήτως τύπου, μπορείς επίσης να μεθύσεις με καλό φθηνό κρασί και ρακή και να χορτάσεις με τα μεζεδάκια ή να απολαύσεις τον καφέ σου παίζοντας επιτραπέζια παιχνίδια!\nPlaystories: Το πιο ζεστό "παιχνιδοκαφέ" είναι το απόλυτο φοιτητικό στέκι στο Χαλάνδρι\nΦύγαμε για λίγο από το κέντρο της Αθήνας και να ξέρεις πως υπάρχουν φοιτητικά στέκια και σε άλλες περιοχές, εκτός του κέντρου, εξίσου απίθανα!\nΕκεί θα βρεις απίστευτη γκάμα επιτραπέζιων παιχνιδιών για όλα τα γούστα! όσο για τις τιμές;;; Οι χαμηλότερες που έχεις δει ποτέ με πάνω από... 300 διαφορετικά επιτραπέζια παιχνίδια! Αξίζει να γίνει το δικό σου στέκι, μόνο και μόνο χάρη στο χαλαρό και όμορφο χώρο του, το καφεδάκι, τα λαχταριστά γλυκά και τα sandwiches του.\nΡακοθεωρίες: Θεωρία και πρακτική στο Αιγάλεω!\nΈνα από τα πιο αγαπημένα φοιτητικά στέκια στα δυτικά προάστια είναι δίχως αμφιβολία το μεζεδοπωλείο "Ρακοθεωρίες". Εδώ θα πιεις πολύ καλή ρακή και κρασί, ενώ οι μεζέδες και τα πιάτα είναι φυσικά... σπιτικά! Και οι τιμέεεςς; Ασφαλώς και είναι.... φοιτητικές! Join...\nΓραμμές των οριζόντων: Ατελείωτο κέφι στου Ζωγράφου!\nΑυτό κι αν είναι το απόλυτο φοιτητικό στέκι! Στις «Γραμμές Οριζόντων», οι τσίγκινες κανάτες με κρασί πηγαινοέρχονται στα τραπέζια και τα live events με έντεχνη, ρεμπέτικη και παλιά λαϊκή μουσική θα ξεσηκώσουν την παρέα σου...! Βιάζεσαι να έρθεις Αθήνα, ε;\nΝα σου πούμε φυσικά πως αυτά είναι μόνο το 1/20 από τα φοιτητικά στέκια που υπάρχουν στην Αθήνα. Αυτά είναι μόνο για τις πρώτες μέρες. Στη συνέχεια θα έχεις όλο τον καιρό να ανακαλύψεις νέα μαζί με την παρέα σου!!!\nΚαλή αρχή σε μια τέλεια ζωή!


Αυτό το κτίριο είναι το πιο άσχημο στον κόσμο και χτίστηκε από πάνω προς τα κάτω | Τι λες τώρα;\nHome \_ αρχιτεκτονική \_ Αυτό το κτίριο είναι το πιο άσχημο στον κόσμο και χτίστηκε από πάνω προς τα κάτω\nKaterina 27 Σεπτεμβρίου, 2017 4:24 ΜΜ\nOι δίδυμοι πύργοι της Ισπανίας ονομάζονται “Πύργοι του Κολόμβου”, βρίσκονται στην Μαδρίτη και θεωρούνται από πολλούς τα πιο άσχημα κτίρια της πόλης. Μάλιστα, έχουν συμπεριληφθεί στον ανεπίσημο κατάλογο με τα πιο άσχημα κτίρια στον κόσμο. Παρόλα αυτά δεν μπορεί να αρνηθεί κανείς ότι αυτά τα 2 κτίρια είναι σήμα κατατεθέν της Μαδρίτης από την ανέγερσή τους το 1976.\nΟι πύργοι βρίσκονται στην Πλατεία του Κολόμβου και σύμφωνα με πολλούς μοιάζουμε με ηλεκτρικό βύσμα. Αν και οι περισσότεροι βρίσκουν τα κτίρια αντιαισθητικά, τους γοητεύει ο τρόπος με τον οποίο κατασκευάστηκαν, δηλαδή από την κορυφή προς τα κάτω.\nΟι Πύργοι του Κολόμβου έχουν ύψος 116 μέτρων και 23 ορόφους.\nΕίναι το 12ο πιο ψηλό κτίριο της Μαδρίτης και η αξία του ανέρχεται στα 116 εκατομμύρια δολάρια.\nΤο κτίριο φιλοξενεί πολλά γραφεία, εταιρίες και καταστήματα.\nΣε πολλές ιστοσελίδες οι “Πύργοι του Κολόμβου” συμπεριλαμβάνονται στα πιο άσχημα κτίρια του κόσμου.\nΩστόσο, ο τρόπος που κατασκευάστηκαν είναι αρκετά εντυπωσιακός.\nΗ κατασκευή των “Πύργων του Κολόμβου” ξεκίνησε με 2 βασικούς πυλώνες. Το ανώτατο τμήμα του δαπέδου τοποθετήθηκε με καλώδια από χάλυβα. Όλοι οι υπόλοιποι όροφοι κατασκευάστηκαν από πάνω προς τα κάτω. Μόνο τα 3 τελευταία πατώματα, που περιελάμβαναν το υπόγειο, κατασκευάστηκαν με την παραδοσιακή μέθοδο, δηλαδή από κάτω προς τα πάνω.\nΗ μέθοδος κατασκευής “από πάνω προς τα κάτω” είναι μια μέθοδος εξοικονόμησης κόστους και εξοικονόμησης χρόνου.\nΜε αυτήν την μέθοδο εξοικονομείται αρκετός χρόνος, αφού οι εργάτες μπορούν να ξεκινήσουν να χτίζουν τους ορόφους από πάνω, χωρίς να χρειάζεται να περιμένουν να ολοκληρωθεί το υπόγειο.\nΑν και η μέθοδος αυτή είναι ασυνήθιστη, οι “Πύργοι του Κολόμβου” δεν είναι τα μοναδικά κτίρια που έχουν χτιστεί με αυτόν τον τρόπο.\nΑυτό το κτίριο στην Βουλγαρία (1977) κατασκευάστηκε με την μέθοδο από πάνω προς τα κάτω.\nΜε τον ίδιο τρόπο κατασκευάστηκε και αυτό το συγκρότημα πολυκατοικιών στην Ρωσία.\nΚαι έτσι είναι η όψη του σήμερα.\nΈνας κουκλίστικος (και πάμφθηνος) ξενώνας!\nΗ Τζούλια Νόβα είναι ερωτευμένη και το δείχνει\n4 εκατ. τηλεθεατές λάτρεψαν την Ελλάδα του Αλιάγα στο γαλλικό κανάλι TF1


Πασχαλινός διαγωνισμός με δώρο λαμπάδες από το Craftaholic! - Anthomeli\nΠασχαλινός διαγωνισμός με δώρο λαμπάδες από το Craftaholic!\nΚι όσο κι αν ο καιρός μας κάνει νάζια, οι προετοιμασίες για το Πάσχα έχουν δειλά δειλά ξεκινήσει. Αρχίσαμε να κάνουμε σκέψεις για το που θα πάμε τις γιορτές, τι δώρο θα πάρουμε στο νονό και στη νονά, και φυσικά τι λαμπάδα θα πάρουμε στο βαφτισίμι μας! Πριν ξεκινήσετε, λοιπόν, τις αγορές σας, το Ανθομέλι σας δίνει την δυνατότητα να δοκιμάσετε την τύχη σας σε έναν πασχαλινό διαγωνισμό με δώρο δύο υπέροχες λαμπάδες, μία για αγόρι και μία για κορίτσι!\nΟι λαμπάδες όμως αυτές δεν είναι τυχαία επιλεγμένες! Είναι φτιαγμένες με απόλυτη αγάπη και φροντίδα από ένα κορίτσι πρότυπο για την όρεξή της για δουλειά, τον επαγγελματισμό της, το εμπορικό μυαλό της και το αστείρευτο ταλέντο της. Κατάφερε να κάνει την αγάπη της για την χειροτεχνία και το ράψιμο επάγγελμα και το αποτέλεσμα είναι άκρως… εθιστικό! Δεν μιλάμε για άλλη από την Αθηνά Κάκου και το Craftaholic!\nΌπως σας είχαμε πει και σε παλιότερό μας αφιέρωμα, την Αθηνά την γνωρίσαμε όταν, ούσα ακόμη φοιτήτρια, ξεκίνησε το blogging. Οι αλλαγές στην πορεία πολλές και πιστεύουμε προς το καλύτερο. Τα δύο blog που είχε αρχικά έγιναν τελικά ένα (craftaholic.gr), δημιούργησε το δικό της e-shop και τον τελευταίο χρόνο ξεκίνησε κι ένα blog με συνταγές, (two and a half greeks) παρέα με τον αρραβωνιαστικό της.\nΌσο για το αν έχουμε εμείς δοκιμάσει τα προϊόντα της, δείτε εδώ και θα καταλάβετε τον δικό μας εθισμό στα παιδικά ρούχα Craftaholic.\nΣήμερα, λοιπόν, η Αθηνά και το e-shop Craftaholic, προσφέρουν στους αναγνώστες του Ανθομέλι δυο υπέροχες χειροποίητες πασχαλινές λαμπάδες! Για να δείτε όλη την Πασχαλινή συλλογή πατήστε εδώ ή τον σύνδεσμο που θα σας οδηγήσει στην αρχική σελίδα του e-shop του Craftaholic.\nΕκτός από τις απίθανες λαμπάδες θα βρείτε καλοραμμένα φορέματα, καπέλα, αξεσουάρ για αγόρια και κορίτσια, μπεμπέ είδη προικός, υφασμάτινα αξεσουάρ, αλλά και χαρούμενες θήκες για τα βιβλιάρια υγείας των παιδιών.\nΠΑΣΧΑΛΙΝΟΣ ΔΙΑΓΩΝΙΣΜΟΣ ΜΕ ΔΩΡΟ ΔΥΟ ΛΑΜΠΑΔΕΣ\nΓια να συμμετέχετε στον διαγωνισμό πρέπει:\n1) Να συμπληρώσετε την φόρμα συμμετοχής στο τέλος της ανάρτησης απαντώντας στην ερώτηση:\n«Ποιο είναι το αγαπημένο σας σχέδιο από την πασχαλινή συλλογή του craftaholic»\nκαι φυσικά επιλέγοντας αν θέλετε την λαμπάδα για αγόρι ή για κορίτσι.\n2) Μπορείτε να κάνετε like στις σελίδες μας στο facebook για να μάθετε από εκεί πρώτοι τα αποτελέσματα μετά την κλήρωση! (προαιρετικά)\nCraftaholic στο facebook\n(Αν δεν έχετε facebook, στο σημείο που ζητάμε το όνομα του προφίλ σας γράψτε «δεν έχω fb». Με αυτόν τον τρόπο δίνουμε σε όλους τους αναγνώστες του Ανθομέλι να συμμετέχουν! )\nΤα σχόλια και τα likes στο facebook δεν θα γίνονται δεκτά ως συμμετοχές στον διαγωνισμό!!!!\nΟι συμμετοχές θα γίνονται δεκτές από 30 Μαρτίου 2016 ως στις 5 Απριλίου στις 12 το βράδυ και αμέσως μετά θα γίνει η κλήρωση.\nΣτην κλήρωση μπορούν να συμμετέχουν μόνο κάτοικοι της Ελλάδας.\nΟι δύο νικητές του διαγωνισμού είναι οι:\nΈχουν ενημερωθεί με e-mail για το πώς θα παραλάβουν την λαμπάδα τους. Εάν δεν απαντήσουν εντός δύο ημερών η κλήρωση θα επαναληφθεί.\nΜάθατε για τον μεγάλο διεθνή διαγωνισμό ζωγραφικής για τον Μικρό Πρίγκιπα;\nΕπετειακός διαγωνισμός «Πόσο καλά μας ξέρετε;»-ΕΛΗΞΕ\n30 Μαρτίου 2016 Clelia by Νεράιδες και Δράκοι Απάντηση\nΜπράβο κορίτσια! Φανταστικό δώρο!\n30 Μαρτίου 2016 Μαρία Κουτσόμηνου Απάντηση\nΜπράβο κορίτσια, υπέροχος πασχαλινός διαγωνισμός! ευχαριστούμε πολύ! φιλάκια\n31 Μαρτίου 2016 Natasha N. Απάντηση\nΥπέροχες λαμπάδες! Καλαίσθητες και χαρούμενες!\nΤα φιλιά και την καλημέρα μου! ♥\n31 Μαρτίου 2016 Artemis Drouga Απάντηση\nΥπέροχες Πασχαλινές δημιουργίες!\n31 Μαρτίου 2016 Γιάννα Χριστάκη Απάντηση\nυπέροχες ολες οι λαμπάδες!!! ευχαριστουμε πολύ!\n3 Απριλίου 2016 liza Απάντηση\n3 Απριλίου 2016 ερμιονη τσαπακιδου Απάντηση\n5 Απριλίου 2016 Ελένη Απάντηση\n5 Απριλίου 2016 joannapi Απάντηση\nΠΟΛΥ ΟΜΟΡΦΕΣ!!!!! ΚΑΛΟ ΠΑΣΧΑ!!!\nPrevious ArticleΜαθαίνοντας στα παιδιά τον πολλαπλασιασμό με παιχνίδι και κολπάκια!\nNext ArticleΣυνταγή για σπιτικές βάφλες


Αστροβραδιές: Ιανουαρίου 2009\nΑναρτήθηκε από astromonos στις 18:56 0 σχόλια\nΕ, ναι λοιπόν το τίποτα είναι αυτό που περιέχει τα πάντα! Όσο και αν τα λεξικά μας το κρύβουν… Τι εννοώ: όλα όσα ψάχνω χρόνια τώρα να βρω, (έχω κοιτάξει μέσα μου, έξω μου, πάνω μου, κάτω μου) κρύβονται σε αυτή την μικρή και κομψή λεξούλα, το ‘τίποτα’. Και δεν εννοώ ότι αυτά που ψάχνω είναι ένα τίποτα, αλλά ότι περιέχονται στο τίποτα. Ξαναεξηγούμαι: κατέληξα στο ότι τα μεγαλύτερα ερωτήματα αυτού του σύμπαντος και κυρίως αυτού που παρατηρεί αυτό το σύμπαν, δηλ του ανθρώπου, κρύβονται στη μεγαλύτερη απάντηση που υπάρχει: ΤΙΠΟΤΑ! Είμαστε τίποτα και αυτό είναι τα πάντα για εμένα. Με κάνει να είμαι ήρεμος, γνήσιος, αυθόρμητος, ανοιχτός σε προσκλήσεις και προκλήσεις. Προσοχή: δεν είπα ότι δικαιολογεί να κάνουμε τα πάντα, αλλά το αντίθετο ακριβώς, δίνει νόημα στα πάντα, εξυψώνει κάθε στιγμή, δίνει αξία σε κάθε κίνηση όσο μικρή, μεγάλη, σκόπιμη ή άσκοπη είναι, ξεχωρίζει κάθε ματιά, αποκρυσταλλώνει κάθε σκέψη και βούληση. Εξάλλου το είπε και ο παππούς… εν οίδα ότι ουδέν είδα!\nΗ αντίληψη του τίποτα είναι το πρώτο βήμα για να φτάσουμε πίσω εκεί από όπου ξεκινήσαμε, στα αδέρφια μας τα αστέρια και να καρφιτσωθούμε και εμείς εκεί ψηλά στον ουρανό, για τα μάτια κάποιων άλλων. Το δεύτερο και πιο δύσκολο βήμα όμως είναι η αποδοχή του τίποτα. Εδώ είναι η μεγάλη σύγκρουση (για να μην πω η 2η μεγάλη έκρηξη του σύμπαντος)! Και η οποία πραγματοποιείται εντός μας και τις περισσότερες φορές υποσυνείδητα. Από τη μια η πραγματική αλήθεια και από την άλλη τα ‘μέσα’ που έχουμε για να την αντιληφθούμε αυτήν την αλήθεια, δηλαδή τα αισθητήριά μας, η φαντασία μας, η ενόραση, τα ένστικτα, η παιδεία, το συναίσθημα, οι φιλοδοξίες, η διάθεση για αναζήτηση. Όλα αυτά συνθέτουν το πρίσμα μέσα από το οποίο αναζητούμε την αλήθεια. Και όσο πιο καθαρά είναι αυτά τα μέσα (και τα μέσα μας…), τόσο πιο καθαρά θα δούμε την αλήθεια, όσοι από εμάς θέλουμε να δούμε την αλήθεια… Για να καθαρίσουμε όμως τα εργαλεία μας και για να τα αξιοποιήσουμε απαιτείται εργασία, μεθοδικότητα, αισιοδοξία, ειλικρίνεια με τον εαυτό μας και τους άλλους, συμμετοχή, μοιρασιά, ρίσκο, ταπεινότητα, επανάσταση και λίγα χαμόγελα!!\nΚαλά ρε μεγάλε και τι σκοπό έχουν όλα αυτά ίσως αναρωτηθεί κάποιος;! Ξέρετε ποια είναι η διαφορά του μωρού από τον γέρο άνθρωπο; Το μωρό πιστεύει ότι όλος ο κόσμος γυρίζει γύρω από αυτό, ενώ ο γέρος έχει μάθει ότι αυτός γυρίζει γύρω από τον κόσμο. Ή πιο απλά, ο γέρος έχει ωριμάσει ενώ το μωρό είναι ακόμα…ένας μωρός άνθρωπος. Άρα το παν είναι να κατορθώσουμε να ωριμάσουμε. Μα καλά το πέρασμα των χρόνων από μόνο του δεν επιφέρει ωρίμανση; Όχι, αφού το ρητό ‘γηράσκω αεί διδασκόμενος’ δεν περιέχει όλη την αλήθεια. Η αλήθεια είναι ότι ο άνθρωπος ‘γηράσκει αεί διδασκόμενος ότι ουδέν είδε’, καθώς μια προσεκτική ματιά γύρω του σε όλη την πλάση του το αποδεικνύει καθημερινά. Αλλά ακόμα μεγαλύτερη αλήθεια είναι ότι δεν αρκεί να διδάσκεται συνέχεια αυτό, όσο αρκεί να αποδεχτεί αυτό (είναι το 2ο βήμα που είπαμε πριν και οδηγεί στην αθανασία). Ξέρω ξέρω… δεν είναι εύκολο. Και εγώ είμαι ένας από αυτούς που προσπαθεί και μέχρι τώρα έχει καταφέρει μια τρύπα στο νερό, ή αν τραβήξουμε αυτήν την τρύπα από τα δυο άκρα της, θα δούμε ότι η τρύπα γίνεται ένα μηδενικό, δηλαδή 0=τίποτα! Ξέρω όμως και κάτι ακόμα, που δεν είναι τίποτα σπουδαίο… Το αποτέλεσμα μαθαίνεται (και διαδίδεται από σχετικούς ή άσχετους εύκολα, άκοπα και ανώδυνα), η προσπάθεια για αποτέλεσμα όμως είναι αυτή που μαθαίνει (και σκληραγωγεί και χαλιναγωγεί και οικοδομεί και διαπαιδαγωγεί).\nΚαι αν αναρωτιέστε: τι-ποτά πίνει και δεν μας δίνει αυτός που έγραψε αυτό το άρθρο, θα σας απαντήσω ότι εγώ πίνω μόνο ένα ‘τίποτα’!\n"Θέλει και οι ζωντανοί να δίνουν το αίμα τους..."\nΑναρτήθηκε από astromonos στις 18:51 0 σχόλια\nΕίμαστε αστρική ύλη που όπου και αν κοιτάξουμε θα αντικρίσουμε αστρική ύλη… Με μία όμως τεράστια διαφορά (διότι υλικό από υλικό έχει διαφορές, ακόμα και αν παρασκευάζεται από την ίδια εταιρία…): είμαστε οργανωμένη αστρική ύλη, ή αλλιώς αστρική ύλη που από την πρώτη στιγμή που δημιουργήθηκε (μην ρωτάτε από ποιον ή για ποιο σκοπό, μπορώ να απαντήσω μόνο το σχεδόν πότε!) ορίστηκε να ενέχει μια τάξη στην ύπαρξή της, μια προσπάθεια εναντίωσης στο χάος που επικρατεί εκεί έξω στο σύμπαν… ή ίσως και μια προσπάθεια εναντίωσης στο χάος που επικρατεί βαθιά μέσα μας…\nΑυτή η οργανωμένη τάξη είναι που προσδίδει στην ίδια τη ζωή ικανότητες, πολλές ικανότητες, αίσθησης, κίνησης, επεξεργασίας, συνείδησης, επιλογής και ίσως πολλές που δεν γνωρίζουμε ή δεν έχουμε διευκρινίσει ακόμα… Σε μία όμως θα επικεντρωθώ: στην ικανότητα θέλησης. Ε ναι λοιπόν η ζωή, σε όλα της τις μορφές, θ έ λ ε ι !! Ανάλογα με το στάδιο εξέλιξής της βέβαια, θέλει και περισσότερα (μήπως επειδή μπορεί κιόλας; ή συμβαίνει το αντίθετο: πρώτα συνειδητοποιεί ότι μπορεί και μετά θέλει;). Όμως όσο και αν έχει προσπαθήσει το ανθρώπινο μυαλό να εξακριβώσει πώς δημιουργείται η θέληση, από ποιο σημείο του εγκεφάλου ή με ποιες ακριβώς διαδικασίες νευρωνικές ή βιοχημικές παράγεται, δεν έχει καταφέρει σχεδόν τίποτα. Η βούληση, όπως πιο κομψά λέγεται, ή η επιθυμία, αφορά από τα πιο μικρά πράγματα της καθημερινής μας ζωής (το ότι ο αναγνώστης αυτή τη στιγμή θέλει και κατευθύνει τα μάτια του πάνω στα γράμματα, το ότι ο αναγνώστης δεν καταλαβαίνει και πολλά από αυτά που του λέω και θέλει και σηκώνει το χέρι του και ξύνει απεγνωσμένος την κεφαλή του σε συγκεκριμένο σημείο της) ως τα πιο μεγάλα (ποιο πολιτικό κόμμα να ψηφίσει, εκφράζοντας έτσι την πολιτική του βούληση…λέμε τώρα!!). Από πού ξεκινά όμως η εντολή για κάθε έκφραση της βούλησης; Πού τοποθετείται η εκκίνηση της κάθε βούλησης και πώς παράγεται; Από το μηδέν…; Από κάποια βάση σταθερών δεδομένων και αν ναι, άραγε ποιών;\nΆραγε μια μύγα ή ένα μυρμήγκι θέλει; Άραγε το φυτοπλαγκτόν θέλει; «Μα πώς τολμούν και θέλουν τα μυρμήγκια!», θα βροντοφωνάξει αυταρχικά ίσως ένας άνθρωπος της δυτικής κοινωνίας (που μπορεί να διευθύνει κάποια από τις μεγάλες εταιρείες τούτου του πλανήτη…). Αλήθεια άραγε τι ορίζουμε ως θέληση, βούληση, επιθυμία; Η μύγα όταν πετά και ξάφνου προσγειώνεται επειδή κάτι έπιασαν τα αισθητήριά της, πάει να πει ότι ήθελε να προσγειωθεί. Και πάλι όταν χάσει το ενδιαφέρον της θέλει και ανοίγει τα φτερά της και απογειώνεται ξανά. Όταν ένα κουνούπι απειλεί να μας πιεί το αίμα και εμείς το κυνηγάμε απεγνωσμένα να το συνθλίψουμε, θέλει (και πιστέψτε με τις περισσότερες φορές το αναθεματισμένο μπορεί κιόλας!) και ξεφεύγει από τη μανία μας, και σε λίγο (θέλει και) δοκιμάζει ξανά την τύχη του, και μαζί και τα νεύρα μας! Και αν πάμε ακόμα πιο πίσω στα βήματα της εξέλιξης της ζωής, θα δούμε ότι τα βακτήρια θέλουν και γίνονται ανθεκτικά στα διάφορα αντιβιοτικά για να προστατευτούν, ή για να το πούμε επιστημονικά θέλουν να επιλεγούν από την φυσική εξέλιξη, αυτό δείχνουν οι προσπάθειες προσαρμογής τους, γιατί αυτός είναι ο μόνος δρόμος επιβίωσής τους. Άρα με λίγα λόγια η ζωή θέλει να παραμείνει εν ζωή! Πρώτη διαπίστωση -προσωπική- λοιπόν: η βούληση υπάρχει σε κάθε μορφή ζωής. Ναι, με διαφορετική έκταση, έκφραση και ένταση, ανάλογα με το επίπεδο εξέλιξης, αλλά υπάρχει σε κάθε ίχνος της ζωής!\nΕδώ όμως ανακύπτει ένα μεγάλο ερώτημα: άραγε αυτή η βούληση γίνεται συνειδητή από κάθε μορφή ζωής; Αυτό το ερώτημα ίσως βοηθήσει αρκετούς να ξεδιαλύνουν την έννοια της βούλησης όπως τη θεωρούμε εμείς οι άνθρωποι, με αυτήν της βούλησης σαν αντίδραση της ζωής (κάθε μορφής επαναλαμβάνω) απέναντι σε κάθε τι νέο κάθε φορά. Για να βοηθήσω θα σας αναφέρω ότι δεν συνειδητοποιούμε κάθε φορά όταν περπατάμε ότι…περπατάμε! Δηλαδή, θέλουμε να προχωρήσουμε λίγα μέτρα πιο πέρα γιατί είδαμε τη Μαρία ή το Γιώργο στην απέναντι πλευρά του δρόμου, αλλά δεν συνειδητοποιούμε ότι έχουμε κάνει αρκετά βήματα μέχρι να φτάσουμε ως εκεί. Όμως κάποιο κέντρο του εγκεφάλου θέλησε και έδωσε εντολή να κουνηθεί πρώτα το δεξί μας πόδι, τόσο ψηλά και τόσο μακριά, και μετά το αριστερό, και μετά σταματήσαμε για να περάσει το αυτοκίνητο και μετά να ξαναξεκινήσουμε για να φτάσουμε κοντά στον καλό μας φίλο. Αυτό καλείται αυτοματοποιημένη κίνηση, μια κίνηση που έχει κάνει πολλές φορές ο οργανισμός, μια κίνηση που έχει εποπτεύσει αμέτρητες φορές ο εγκέφαλος και έτσι τώρα δεν χρειάζεται να την φέρει στο προσκήνιο του συνειδητού για να την πραγματοποιήσει. Όμως και πάλι από κάπου ξεκινά αυτή η όλη διαδικασία!! Αυτό ονομάζω βούληση, την λειτουργία εκείνη δηλαδή που ξεκινά μια ολόκληρη διαδικασία, όχι προβλέψιμη πάντα, καθώς έχει να κάνει με τα εισερχόμενα κάθε φορά δεδομένα, και σίγουρα όχι συνειδητή πάντα, όπως εξηγήσαμε. Άρα δεύτερη διαπίστωσή: άλλο βούληση και άλλο συνείδηση.\nΚαι εδώ προκύπτει πάλι άλλο ένα θέμα, ίσως το πιο σκοτεινό και δύσκολο να διαλευκανθεί. Ας κάνουμε μια υπόθεση εργασίας με το μυαλό μας: ας θεωρήσουμε ένα νεογέννητο που -αφού βεβαιωθούμε ότι είναι καλά- λίγα δευτερόλεπτα μετά την γέννησή του, το βάζουμε σε ένα χώρο όπου θα είναι ξεκομμένο απολύτως από τα ερεθίσματα του περιβάλλοντος, για παράδειγμα ένα δωμάτιο με άσπρους τοίχους, με κανένα άλλο ίχνος ύλης εντός του, παρά μόνο με μια συσκευή για να παρέχουμε τροφή στο νεογνό. Με αυτόν τον τρόπο προσπαθούμε να εκμηδενίσουμε τον παράγοντα περιβάλλον που παίζει αδιαμφισβήτητο ρόλο στη διαμόρφωση της εγκεφαλικής λειτουργίας και άρα πιθανόν και της βούλησης. Κάποιοι υποστηρίζουν ότι η βούληση είναι συνέπεια και άμεση συνάρτηση του συγκεκριμένου φυσικού συστήματος στο οποίο ζούμε και αν έχει τη συγκεκριμένη μορφή, την έχει επειδή η φύση, τα ερεθίσματα, το περιβάλλον, προστάζουν τη ζωή να υιοθετήσει αυτή τη διαδικασία της βούλησης. Σε ένα άλλο περιβάλλον, ένα άλλο -παράλληλο- σύμπαν ίσως δηλ. τα πράγματα να είναι διαφορετικά. Ξαναγυρίζουμε στο νεογέννητο του πειράματός μας, που τώρα όμως έχει ήδη γίνει παιδί, ίσως και ενήλικας. Η μόνη εξωτερική παρέμβαση υπενθυμίζω είναι η παροχή τροφής. Δεν έχω αποδείξεις ούτε μπορώ να στηρίξω κάπου την άποψή μου, αλλά θεωρώ αδιανόητο το συγκεκριμένο πλάσμα να μην έχει βούληση, ή με άλλα λόγια να είναι ένα άβουλο ον. Ναι, δεν θα ξέρει να μιλά γιατί ποτέ δεν θα έχει ακούσει ήχο, (ίσως μόνο τον ήχο της κοιλιάς του όταν χωνεύει), δεν θα ξέρει να γράφει ή να περπατά όρθιος, ίσως ακόμα και να μην έχει αναπτύξει και συνείδηση της ύπαρξής του. Όμως θα θέλει να κινήσει το χέρι του, θα θέλει να κινήσει τα μάτια του να δει γύρω του (το περιβάλλον του θα μου πείτε, αλλά ο ίδιος δεν το ξέρει…), θα θέλει να αναζητήσει τροφή αν δεν του την παρέχουμε στη σωστή ώρα, θα θέλει να αναζητήσει… το τι ακριβώς ούτε ο ίδιος δεν το ξέρει. Από πού λοιπόν παρακινείται αυτό το πλάσμα; Πιστεύω από τα γονίδιά του.\nΤα γονίδια από μόνα τους είναι κινητήρια δύναμη; Πιστεύω ναι. Ακόμα και χωρίς περιβάλλον; Ναι! Γιατί; Μα για να υπάρχει η δυνατότητα κίνησης και αναζήτησης σε οποιοδήποτε πιθανό περιβάλλον! Τα γονίδιά μας δηλ. είναι ο συνεκτικός κρίκος με εκείνες τις πρώτες στιγμές δημιουργίας της ζωής. Υπενθυμίζω το σημαντικό βήμα μετάβασης της ανόργανης ύλης σε ζωή (οργανωμένη οργανική ύλη) ήταν όταν το πρώτο μόριο (που πιστεύεται ότι ήταν RNA, δηλ. ξαδερφάκι του DNA…) κατόρθωσε ή έτυχε (διαλέγεται όποια λέξη ταιριάζει στα φιλοσοφικά σας πιστεύω) να αναδιπλασιάσει τον εαυτό του, να φτιάξει δηλ ένα αντίγραφό του, γεννώντας την ικανότητα αναπαραγωγής και έτσι διαιώνισης του συγκεκριμένου μορίου. Εκείνη ακριβώς τη στιγμή γινόταν πιστεύω μια μυστική συμφωνία ανάμεσα στις σκοτεινές δυνάμεις του σύμπαντος: οι δυνάμεις που υποστηρίζουν την τάξη στο σύμπαν είπαν να δώσουν στη νέα μορφή οργάνωσης της ύλης τη δυνατότητα κίνησης, αναζήτησης, βούλησης, γραμμένη και ραμμένη σαν φυλαχτό στα νέα αυτά μόρια που άρχισαν να αναπαράγονται. Με ποια κωδικοποίηση μη με ρωτάτε, δεν ξέρω. Οι σκοτεινές δυνάμεις που υποστήριζαν την αταξία και το χάος συμφώνησαν. Με άλλα λόγια το νέο επίπεδο στο οποίο περιερχόταν η ύλη, στην οργανωμένη της δηλ κατάσταση, καταχωρήθηκαν και νέες ιδιότητες της ύλης, μία από τις οποίες ήταν… η βούληση! Διαπίστωση τρίτη: τα γονίδιά μας θέλουν!! Φέρνω ένα παράδειγμα: πώς εξηγείται η Ρεάλ Μαδρίτης που έχει μαζέψει όλα τα αστέρια του παγκοσμίου ποδοσφαίρου, να χάνει από μια κωλοπετεινίτσα που δεν έχει ανάλογους της Ρεάλ παίχτες, αν τους συγκρίνουμε τους παίχτες των δυο ομάδων ένας προς έναν. Η απάντηση είναι εύκολη: το σύνολο, η ομάδα, η οργάνωση, γεννά νέες ιδιότητες και ικανότητες και δεν είναι απλώς το άθροισμα των υπομονάδων του. Έτσι και με την ύλη: η νέα οργανωμένη πραγματικότητα γέννησε την δυνατότητα στην ίδια την ύλη να αναζητήσει, κάτι που δεν δύναται (και όχι επειδή δεν θέλει…) να το κάνει η ανοργάνωτη ύλη που απέχει μακράν από τη ζωή. Η νέα μορφή ή κατάσταση της ύλης, που πλέον αποκαλούμε ζωή, έχει στα σωθικά της, στα πιο βαθιά και απόκρυφα μέρη των πυρήνων των κυττάρων της, ένα μυστικό: την δυνατότητα να ανατρέξει στο παρελθόν της, να αναζητήσει τις ρίζες της, τις καταβολές της και ίσως τελικά να βρει απαντήσεις στα μεγάλα ερωτήματα που την ταλανίζουν. Ισως… Το αν όμως η δυνατότητα γίνει βεβαιότητα εξαρτάται από πολλά πράγματα. Εδώ μπαίνει το περιβάλλον που λέγαμε πριν, οι επιλογές, η αίσθηση, η κίνηση, η συνείδηση κλπ κλπ. Διαπίστωση τελευταία: ο άνθρωπος είναι ό,τι πιο όμορφο και δυνατό μπόρεσε να σμιλευτεί από αιώνες συμπαντικής ύπαρξης και περιπλάνησης της αστρικής ύλης. Σε αυτό το πλάσμα, τον άνθρωπο, του δόθηκε σαν μυστική φλόγα μέσα στο στήθος του, αλλά και συνάμα σαν σταυρός πάνω στην πλάτη του, η δυνατότητα να αντικρίσει κατάματα την ίδια την πορεία της δημιουργίας του, να προσδιορίσει τη φύση του, να συνειδητοποιήσει τη μαγεία του, να απολαύσει το ρόλο του στο σύμπαν, να απαντήσει στο μοναδικό ερώτημα ΠΟΙΟΣ ΕΙΜΑΙ; Κανείς άλλος δεν ευλογήθηκε με αυτά τα προσόντα.\nΌλα αυτά όμως είναι δυνατότητα…Άραγε θα γίνουν πραγματικότητα; Θα μπορέσει να αντέξει στις τάσεις αυτοκαταστροφής του, να επιβληθεί στον εγωιστή εαυτό του που ζητά την εξουσία και την επίδειξη, να σεβαστεί τα μυστικά της συμπάντιας ύπαρξης και να συμφιλιωθεί με τον συνάνθρωπο, οργανώνοντας ένα ακόμα πιο υψηλών προδιαγραφών επίπεδο διαβίωσης, αυτό της οργανωμένης κοινωνικής τάξης που θα αγκαλιάζει, θα σέβεται και θα προστατεύει κάθε πλάσμα ανθρώπινο και μη;\nΕγώ απαντώ: «Θέλει και οι ζωντανοί να δίνουν το αίμα τους…», μόνο τότε ίσως!\nΕσείς τι απαντάντε;\nΓράμμα σε π(υ)ροβ(ο)ληματισμένο συνοδοιπόρο της Ξάνθης\nΑγαπητέ προβληματισμένε συνοδοιπόρε,\nΜακάρι να είχαμε το χρόνο να μιλάμε με τις ώρες για αυτά τα πράγματα, όσο κουραστικά και αν είναι. Έχω διαβάσει τον “Τελευταίο Πειρασμό” και το “Χριστός Ξανασταυρώνεται” το οποίο διαπραγματεύεται και αυτό παρόμοια ζητήματα, εσωτερικής αναζήτησης, εξωτερικής πάλης, ηθικής, επιλογών, μάχης με τον εαυτό και την κοινωνία, θυσιών και αγωνίας… Κοίτα, κάποια ερωτήματα θα ορθώνονται αμείλικτα μπροστά από τον άνθρωπο, αλλά δεν θα πρέπει να τον φοβίζουν, όσο να του θυμίζουν ότι είναι ένα τίποτα μέσα στην απεραντοσύνη του σύμπαντος κόσμου! Τέτοια ερωτήματα (τυχαία; μοιραία;) πιστεύω ότι λειτουργούν σαν το καρότο μπροστά από το ά-λογο που έχουμε μέσα μας ώστε να μας κινητοποιούν. Γιατί είναι σπατάλη ενέργειας η αμφιβολία και η αναζήτηση; Είναι διάθεση ενέργειας και όχι σπατάλη. Γιατί να ψάχνουμε για το ιδανικό μονωτικό ενέργειας όταν ο άνθρωπος είναι ενταγμένος σε ένα σύμπαν που ε-ντροπιάζει… (σα δεν ντρέπεται!), άρα καταδικασμένος (τυχαία; μοιραία;) να χάσει την ενέργειά του δια παντός; Γιατί να δούμε το ποτήρι μισοάδειο και όχι μισογεμάτο; Γιατί να μην θαυμάσουμε το γεγονός ότι ο άνθρωπος είναι η καλύτερη μέχρι τώρα γνωστή μηχανή που προκαλεί λιγότερη αύξηση εντροπίας, άρα διαχειρίζεται καλύτερα την προσλαμβανομένη ενέργεια και αποδίδει σε καλύτερο ποσοστό την ενέργεια στο περιβάλλον; Γιατί να νοιώσουμε άσχημα που δεν είμαστε τέλειοι (και έτσι να αναλωθούμε σε ένα κυνήγι αιτιών που μας έφεραν στην μέχρι τούδε κατάσταση) και να μην πούμε: είμαστε κάποιοι βρε αδερφέ όμως και είμαστε υπαρκτοί! (και όχι σαν τον υπαρκτό σοσιαλισμό που είναι ανύπαρκτος…). Γιατί να μην πούμε: «ο γέγονε γέγονε» και να προχωρήσουμε πιο μπροστά; Καλή συνέχεια στις εσχατιές του κόσμου πρέπει να ευχόμαστε στον εαυτό μας και όχι να αναμοχλεύουμε το πώς έφτασε μέχρι εδώ. Καλή η εσωτερική αναζήτηση, αλλά πρέπει να πάμε και λίγο μπροστά και αυτό -το ξεκόλλημα από ό,τι μας κρατά στην επιφάνεια της γης- είναι επιλογή μας! Γιατί τι άλλο θα ήταν όταν έχεις τα δεδομένα του προβλήματος, έχεις την προφανή λύση και τελικά επιλέγεις να μην τη γράψεις; Εδώ δεν χωρά καμιά δικαιολογία ότι μεγάλωσα σε εκείνο το περιβάλλον ή ότι δεν είχα πει εκείνον τον ωραίο λόγο κάποτε σε μια κοπέλα ή άλλα τέτοια, που σαφέστατα κάποτε είχαν παίξει το ρόλο τους, δεν διαφωνώ, αλλά τώρα μόνο σύγχυση προκαλούν παρά διαφώτιση. Σκέψου ο άνθρωπος έχει νικήσει τη βαρύτητα, είτε μέσω του χορού, είτε μέσω του αθλητισμού (άλμα εις ύψος), είτε με την κατασκευή αεροπλάνων, είτε με το να φτιάξει δορυφόρους… Έμμεσοι τρόποι θα μου πεις, αλλά ο νους του ανθρώπου έχει νικήσει τη βαρύτητα, γιατί ο νους του ανθρώπου δεν είναι κολλημένος στον πυρήνα της γης αλλά στον πυρήνα της ζωής, που είναι η επιβίωση και η επιβίωση έχει ένα και μόνο συνώνυμο: την προσαρμογή, την πλαστικότητα, που τονίζω όμως γίνονται συνειδητά, άρα μέσω επιλογής.\nΕξάλλου τι είναι αυτό που λέγεται ψυχικό σθένος, αντοχή, επιμονή; Τι ήταν αυτό που ένοιωθε ο Κέπλερ όταν όλη του η ζωή ήταν γεμάτη κακουχίες, ανασφάλεια, αβεβαιότητα και αμφιβολίες; Όταν όλα πήγαιναν στραβά τι τον κρατούσε πιστό σε μια ιδέα; Η επιλογή του συγκεκριμένου μονοπατιού από το μυαλό του! Επέλεξε να αντέξει, αυτός ο άνθρωπος με την συγκεκριμένη παιδική ηλικία, τα συγκεκριμένα ερεθίσματα, το χαοτικό σύστημα επιδράσεων κλπ κλπ. Συνειδητοποιώντας κάθε άνθρωπος τον εαυτό του και άρα την ύπαρξή του έχει ευθύνες… λογοδοτεί σε έναν και μόνο, στην συνείδησή του. Με ρώτησες αν διαφωνώ ότι ο άνθρωπος είναι ένα πολύπλοκο φυσικό σύστημα, και απαντώ ότι φυσικά και δεν διαφωνώ! Αλλά είναι τόσο πολύπλοκο και τόσο συναρπαστικό που δεν αρκούν οι φυσικοί νόμοι για να περιγράψουν την ολότητα της λειτουργίας του. Οι φυσικοί νόμοι αδρά μπορούν να οριοθετήσουν τον άνθρωπο, αλλά δεν μπορούν να μπουν σε ανατριχιαστικές λεπτομέρειες για το πώς προκαλεί ηλεκτρικό μπλακ άουτ το στήθος ή ο κώλος μιας γκομενίτσας, ή για να γίνω πιο ευγενικός, τα μάτια, τα χείλη, το χαμόγελο μιας άλλης ύπαρξης… Πόσο μάλλον υστερούν όταν οι φυσικοί νόμοι προσπαθούν να εξηγήσουν το φυσικό φαινόμενο της συν-ύπαρξης άντρα και γυναίκας μαζζζζζζ(βραχυκύκλωμα!)ζζζζζζζί! Σίγουρα πολλοί παράγοντες πρόσφατοι και απώτεροι έχουν το ρόλο τους για να αντιδράσουμε έτσι σε κάθε κατάσταση, αλλά όλα αυτά ελέγχονται από μηχανισμούς του νου, συνειδητούς, λογικούς. Σίγουρα υπάρχει και το υποσυνείδητο, τα ορμέφυτα, το ένστικτο, η παρόρμηση, αλλά και πάλι… σαν τη λογική τίποτα δεν είναι πιο άρτια φτιαγμένο. Μήπως είναι ακόμα πολλά αυτά που έχουμε να μάθουμε και εμείς οι βιο-λόγοι και εσείς οι φυσικοί, για να προσδιορίσουμε το συμπαντικό φαινόμενο «άνθρωπος»; (check this out, but I am not convinced… )\nΣου είπα ότι «η ζωή σε πάει!» και αυτό μπορεί να έχει κατ’ εμέ δυο εξηγήσεις: 1. ότι η ζωή, όπως και ο Χριστόδουλος…, σε πάει ρε μάγκα!! Και 2. ότι η ζωή σου αποκαλύπτει με μια κρυφή ακολουθία τη μαγεία της, σε παίρνει χεράκι χεράκι και σε διδάσκει, σε ωθεί να κάνεις ένα βήμα τη φορά, κάθε φορά όμως πιο μεγάλο, πιο μεγάλο και πιο μεγάλο ώσπου να βρεις λακκούβα… ή καλύτερα λάκκο νεκροταφείου!! Όμως η διδασκαλία αυτή δεν είναι τυχαία και ό,τι και ό,τι (μόνο φαρίνα γιώτη!), αλλά έχει να κάνει με interactive διαδικασίες που σίγουρα έχουν το τυχαίο μέσα τους, αλλά σκέψου ότι σε κάθε σου κίνηση θα απαντήσει η ζωή με μια άλλη καθορισμένη κίνηση και εσύ μετά πρέπει να κάνεις τη δική σου κίνηση. Είναι σαν το παιχνίδι με τις ερωτήσεις που ο άλλος σου λέει μόνο ναι και όχι και εσύ πρέπει να κάνεις την κατάλληλη ερώτηση για να βρεις τι έχει στο νου του ο αντίπαλος! Άρα οι απαντήσεις αναζητούν διακαώς τις κατάλληλες ερωτήσεις και -ω! του θαύματος- τις ερωτήσεις, την έρευνα, την αναζήτηση, τις αμφιβολίες, τις κάνουμε εμείς, οι άνθρωποι!!! Το θέμα είναι όταν παίζεις αυτό το παιχνίδι -της ζωής- μέχρι πού θέλεις να φτάσεις, πόσο βαθιά θες να φτάσεις, τι είσαι διατεθειμένος να θυσιάσεις, τι αναζητάς για ικανοποίηση και έτσι εδώ μπαίνουν τα διλήμματα και τα υπαρξιακά ερωτήματα. Είναι καθαρά θέμα ορισμού το να ζεις… Γιατί ζεις; Τι αναζητάς, ποιος είσαι; και το να ορίζεις σημαίνει ότι επιλέγεις κάτι, μπορεί ψεύτικο, μπορεί μοναχικό, μπορεί κοινοβιακό, μπορεί μικρό, μπορεί μεγάλο. Το μυαλό μας είναι ικανό να δώσει όλους αυτούς τους ορισμούς και άλλους τόσους. Θα μου πεις βέβαια δεν κάνουμε πάντα κάτι που θέλουμε αλλά όταν θέλουμε πάντα κάνουμε κάτι (επιλογή)! Και αυτό πιστεύω μας διαφοροποιεί από τις υπόλοιπες άυλες ή υλικές υπάρξεις του σύμπαντος.\nΜε ρώτησες τι έχει μέσα αυτό το μυαλό και τι γίνεται με το χαοτικό σύστημα λειτουργίας του, οι συνάψεις του τι γίνονται; Ξεγίνονται; δημιουργούνται άπαξ και μετά δεν αλλάζει τίποτα; είναι η παιδική ηλικία η στάμπα που μας ακολουθεί πάντα..;; Νομίζω ότι το μυαλό ναι μέσα από την χαοτική του λειτουργία έχει μια βασική ικανότητα σαν πυξίδα: την πλαστικότητα, ή αλλιώς προσαρμοστικότητα, και αυτό το βλέπεις πώς αντιδρά το μυαλό όταν αναγκαστεί να επιβιώσει μετά από νόσηση και κλονισμό της ισορροπίας. Διαφωνούμε στο αν όλα γίνονται τυχαία (υπακούοντας σε μια ακολουθία φυσικών και μόνο νόμων) ή αν μπορούμε να μιλάμε για επιλογή. Ε, λοιπόν ξέρεις που κατέληξα; Στο ότι όλα είναι τυχαία επιλογή!!!! (συνδυασμός που σκοτώνει…). Νομίζω ότι είναι και τα δύο. Βέβαια μπορεί να μην είναι τίποτα από τα δυο… Και απλά να αμφιβάλλουμε και να σπαταλάμε την ενέργειά μας σε φιλοσοφικά παιχνιδάκια για να βρούμε τι μας τρώει τα σωθικά μας! Και μόνο όμως που κάθομαι τόση ώρα και σου γράφω αυτά εδώ, είναι επιλογή μου να επικοινωνήσω, να διαφωνήσω, να κάνω μέσω του άλλου καλύτερη εσωτερική αναζήτηση, να συνπορευτώ!\nΕίπες ότι ακόμα και ο μεγάλος (ο Jesus ντε!) κόλωσε στο ερώτημα ποιο δρόμο να διαλέξει, της Μαγδαληνής ή της Μοναχικής…; Πού είναι τα όρια αφ’ ενός της προσωπικής αποστολής που ίσως νοιώθει ο καθένας μας και αφ’ ετέρου της αυτόνομης και ανεξέλεγκτης από άλλα κέντρα εξουσίας ύπαρξης του καθενός μας; Πόσο αντέχεις να παλεύεις με τον εαυτό σου μεγάλε; Πόσο αντέχεις τον ατελή εαυτό σου μεγάλε; Αυτός θα σε κρίνει τελικά και κανείς άλλος. Μήπως σε απασχολεί ενδόμυχα ότι ο εαυτός σου παραμένει ατελής παρά το πώς θα γίνουμε τέλειοι και απαγκιστρωμένοι από βασανιστικές σκέψεις και ερωτήματα; Μήπως τελικά φοβόμαστε τον εαυτό μας; Αυτή όμως είναι η σημαντικότερη και πιο δύσκολη μάχη που έχουμε να δώσουμε… Αν θες να την δώσεις, σήκω και πάλεψε, με τα μέσα σου, με τα έξω σου, με αυτά που σε βομβαρδίζουν από πάνω σου, από κάτω σου, από το είναι σου, από το είναι του άλλου… Φίλε, όσο υπάρχει νους σκεπτόμενος, θα βασανίζει την ψυχή μας και η κάθε σκέψη θα είναι μια ριπή που θα πληγώνει τον εγωισμό μας. Γιατί ο νους είναι η έκφραση της συνείδησης του καθενός μας. Επιλογή σου αν γουστάρεις να μπεις στην αρένα και έχεις μια ελπίδα να αποκαλύψεις την αλήθεια που κρύβεται μέσα σου (να λοιπόν το απόλυτο) ή αν θα κάτσεις φαρδιά πλατιά στις εξέδρες, και θα αναπολείς μια άλλη ζωή, ένα άλλο και καλύτερο παρελθόν, την αγάπη που πάλι άργησε μια μέρα!\nΕίχε πει ο δάσκαλος Καζαντζάκης να γράψουν στον τάφο του: «δεν ελπίζω τίποτα, δεν φοβάμαι τίποτα, είμαι ελεύθερος». Πάντα με προβλημάτιζε τι σημαίνει η πρώτη πρόταση, το «δεν ελπίζω τίποτα…» Εσύ τι λες να σημαίνει; Εγώ πιστεύω τελικά ότι θέλει να τονίσει ακριβώς αυτήν την απόρριψη μιας άλλης εξωτερικής, τυχαίας δύναμης σε ό,τι συμβαίνει στη ζωή μας. Διότι για να ελπίζεις πάει να πει ότι εσύ έκανες ό,τι μπορούσες και τώρα επαφίεται σε άλλους παράγοντες το τι θα γίνει εν τέλει. Δηλ η ελπίδα είναι δημιούργημα ανάγκης για να καλύψει το κενό που νοιώθει ο ανθρωπάκος για το ότι κάποια πράγματα δεν περνούν από το χέρι του. Και γιατί παρακαλώ να περνάνε από το χέρι του όλα; Αν όμως κάποιος παίζει μπάλα με αυτά που του έρχονται, όπως του έρχονται, δεν έχει να στηριχτεί αλλού παρά μόνο στον εαυτό του και στη συνείδησή του και άρα δεν ελπίζει να επιδράσει κάποιος άλλος παράγοντας για την τελική έκβαση.\nΓράμμα σε έναν φίλο στην Ισπανία\nΑναρτήθηκε από astromonos στις 20:07 0 σχόλια\nCiao frattello Christo!!\nΕλπίζω να σε βρίσκω καλά και το νέο ξεκίνημα στην Ιβηρική χερσόνησο να είναι συναρπαστικό. Μόλις έμαθα από “αυτόν που πάει τη ζωή λιγάκι παραπέρα” ότι βρήκες σπίτι για να μείνεις και πολύ χαίρομαι.\nΕγώ συνεχίζω τα ίδια εδώ στην πατρίδα, μάχες σε όλα τα μέτωπα! Μάχες εντός και εκτός σχολής, μάχες με τον εαυτό μου, μάχες μέχρι και με την ίδια την πατρίδα που μας διώχνει με την πρώτη ευκαιρία. Ο νους όμως, αυτό το κουβάρι από εγκεφαλικά κύτταρα, καμιά φορά ξεγλιστρά (ευτυχώς) και δεν παραμένει κλεισμένο στα σύνορα της πατρίδας. Ανοίγει φτερά, πηγαίνει στην Ιταλία, θυμάται…, χαμογελά, μα δεν του φτάνει, θέλει να γυρίσει όλη την Ευρώπη. Σκέφτεται ότι αυτό που έγινε στο Τορίνο ήταν μόνο η αρχή, τουλάχιστον ονειρεύεται ότι αυτό ήταν μόνο η αρχή… Τι ωραία που είναι τα όνειρα! Μα και πόσο ονειρεμένη είναι η ζωή, οι άνθρωποι ανακατεύονται, ερωτεύονται, αγαπιούνται, μα και παρεξηγούνται, μισούν ο ένας τον άλλον, μισούν τον εαυτό τους. Ο κάθε άνθρωπος έχει τη δική του φωνή, με την ξεχωριστή χροιά, ένταση, ιστορία, μυστικά. Μα τι σόι συγχορδία είναι αυτή που προκύπτει από όλες τις φωνές μαζί, δηλαδή από όλη την ανθρωπότητα; Να ένα καλό ερώτημα για τους μεγάλους μουσικούς όπως εσύ! Είναι φανταστικό να γνωρίζεις προσωπικότητες, είναι συναρπαστικό να είσαι ανοιχτός και να τρακάρεις πάνω σε χαρακτήρες άλλων ανθρώπων, και όχι να προσπαθείς να τους αποφύγεις. Η φωνή κάθε ανθρώπου είναι σαν μια όμορφη σειρήνα που σε καλεί να την ακολουθήσεις σε μυστικά μονοπάτια, ακόμα και αν ξέρεις ότι μπορεί να σε ξε-στρατή-σει από το δρόμο σου (άραγε είσαι σίγουρος ποιος είναι ο δρόμος σου;). Θέλεις όμως να την ακούσεις αυτήν την μελωδία, έχεις ακούσει τόσα πολλά θαυμαστά να λέγονται και να γράφονται για αυτήν. Έτσι λοιπόν δένεσαι αυτοβούλως στο μεσαίο κατάρτι, μόνος, παρατηρητής, ακροατής, αφού ό,τι και να πεις δεν θα σε ακούσει κανείς, (έχουν βουλοκέρι…) πόσο μάλλον να σε καταλάβει κανείς. Μένεις εκεί δεμένος, όταν όλο το καράβι θαλασσοδέρνεται, και εσύ για να ησυχάσει η ψυχή σου στρέφεις το βλέμμα στης νύχτας τα αστέρια που σε λούζουν με την αστροφεγγιά τους. Μα και πάλι συνειδητοποιείς ότι είσαι πολύ μακριά από αυτά, δεν μπορείς να τα φτάσεις, ίσως δεν το αξίζεις κιόλας, και έτσι μένεις monos ανάμεσα σε astra… Μένεις να θαυμάζεις την αστραφτερή καθαρότητα του απόλυτου φωτός, να ανεβάζεις παλμούς από το θέαμα, να πνίγεσαι και με σπαστή φωνή να αναρωτιέσαι ποιος σε έδεσε στο κατάρτι και δεν σε αφήνει να πετάξεις; Μα μικρέ μου, ξεχνάς ότι εσύ θέλησες να σε κρατήσουν δέσμιο, μόνος σου (για άλλη μια φορά) φυλακίστηκες. Τότε είναι που δεν σου μένει τίποτε άλλο φτωχέ μου Οδυσσέα –ω εσύ που αγαπάς πολύ τις μηχανές και ειδικά τις δίκυκλες- παρά μόνο το μυαλό σου. Είναι το μόνο που έχεις, μα και το μόνο που σου αρκεί για να φαντάζεσαι, να πλάθεις νέους κόσμους, να πετάς, να ονειρεύεσαι («δεν έκανα ταξίδια μακρινά, μα έκανε η ψυχή και αυτό μου φτάνει», όπως λέει και το άσμα). Μην ξεγελαστείς όμως και νομίσεις ότι η ζωή είναι μόνο το δικό σου όνειρο, τη διεκδικούν και οι υπόλοιποι, ο καθένας νομίζοντας πως είναι το δικό του όνειρο. Άρα τελικά τι είναι η ζωή; Είναι η συνισταμένη των ονείρων όλων των ανθρώπων και έτσι αντιπροσωπεύει αυτά που οι περισσότεροι επιθυμούν. Και εσύ τι θέση έχεις ανάμεσα σε αυτούς; Εσύ είσαι στα πλαίσια του στατιστικώς μη σημαντικού ή αλλιώς εκτός ορίων… Ναι, μα όσοι βγαίνουν εκτός ορίων γνωρίζουν τα πιο όμορφα πράγματα, όσοι βγαίνουν εκτός ορίων μπαίνουν επάξια στις σελίδες της Ιστορίας. Το δύσκολο της υπόθεσης βέβαια είναι να επιστρέψεις μέσα στα όρια σου ή να το πω και αλλιώς: το δύσκολο είναι να επιστρέψεις στην πατρίδα σου. Καλά τότε γιατί δεν μένεις εκτός ορίων; Γιατί εκτός ορίων είναι οι θεοί, οι «άγγελοι που στη γη περπατάνε», και τέλος αυτοί που αρρώστησαν και έχουν αποκτήσει αντισώματα στους μικρούς-βίους αυτού του κόσμου. Είναι αυτοί που το συμπαθητικό τους σύστημα δουλεύει σε ρυθμούς αποδοτικούς και όχι σε ρυθμούς προδοτικούς…\nΌλα αυτά φίλε Χρίστο δεν θα είχαν καμία αξία (χρονική ούτε ουσιαστική), αν η μουσική δεν τα μετέπλαθε σε συχνότητες που να μπορούν να συντονιστούν με τις συχνότητες που λειτουργούν τα ηλεκτρικά μας εγκεφαλικά κυκλώματα.\nΉθε η κάθε νότα που βγαίνει ως αναστεναγμός από τα σπλάγχνα της ερωμένης σου που λεν Κιθάρα, όταν με τρυφερότητα την χαϊδεύεις και της εξομολογείσαι κάθε λογής καημό, να σε πηγαίνει και ένα βήμα πιο κοντά σε αυτήν την πρώτη μελωδία, την τόσο ακατέργαστη και πρωτόγονη, που μας γέννησε εμάς τα παιδιά του σύμπαντος κόσμου και κατοικεί εκεί πάνω, ψηλά στο στερέωμα και στέκει σαν θλιμμένο πάλσαρ!\nPeace in our soal my music man!!!\nΓια κάποια Δουλτσινέα\nΑναρτήθηκε από astromonos στις 19:59 0 σχόλια\nΧα! Εκεί που λες ότι θα ηρεμήσει το μυαλό σου δεν σε αφήνει αυτή η πλανεύτρα που λέγεται ζωή, να ησυχάσεις... Μα είναι η ζωή ή είναι ο άλλος σου εαυτός, αυτός που είναι από κάτω σου, στα βάθη του νου, κάτω από την καρδιά σου και την τραντάζει, δεν την αφήνει να αποκτήσει το ρυθμό της; Πάντα τα ίδια αρχετυπικά κοσμικά ερωτήματα: αν κάνω το σωστό ή το λάθος, αν θα βρω την αλήθεια, αν είμαι άξιος για την αλήθεια, αν θα κατορθώσω να γίνω σαν τους ήρωες των ονείρων μου... Και ο Μinsky να απενεχοποιεί τα πάντα, σαν τίποτα να μην έχει αξία! Σαν να είναι όλα μια σύμβαση, όχι εργασίας, αλλά σύμβαση φιλανθρωπίας, για να δώσει νόημα στην ύπαρξη τούτου του δημιουργήματος που λέγεται άνω θρώσκον ον...\nΚαλά, δεν πιάνω από την αρχή το νήμα -αν υπάρχει αρχή και αν υπάρχει νήμα!- (δηλαδή από το από ποιόν, πώς και γιατί σμιλεύτηκε η ζωή και γεννήθηκε από την συμπαντική σκόνη), αλλά το προσεγγίζω λίγο πιο ύστερα: από το «μετά τη δημιουργία τι;», ένα πράμα σαν το «μετά το λύκειο τι;»! Οκ, δημιουργηθήκαμε, και τώρα τι κάνουμε; Πώς χρησιμοποιούμε αύτο το εργαλείο, πώς παίζεται αυτό το παιχνίδι; Πώς περνάει ο καιρός μέχρι να τελειώσει η ζωή; Οι απαντήσεις ίσως πάμπολες, όσες και οι άνθρωποι. Μήπως όμως δεικνύει την κενότητα που με διακατέχει; Μήπως εκφράζει την ματαιότητα που όρια δεν έχει;\nΠαρατηρητής του κόσμου, της ζωής, των άλλων, εμού του ιδίου... πάντα παρατηρητής... Δεν καταλαβαίνω αν προχωράω ή όχι, δεν καταλαβαίνω πού βαδίζω, δεν καταλαβαίνω τι θέλω. Και ο Minsky έχει και γι’αυτό εξήγηση. Και εγώ ζητάω απεγνωσμένα μια συναρπαγή, ίσως με άλλα λόγια λέγεται υπεκ-φυγή... Ζητούσα τα μεγάλα τα κυνήγια, αλλά στην πορεία κατάλαβα ότι δεν ήμουν μάγκας και νταής. Και τώρα; Γυρίζουμε πίσω; Συνεχίζουμε μπροστά έστω και αν πήραμε τη ζωή μας λάθος; Μα πού να πήγε τόση ένταση και τόσο πάθος; Α, ρε χορέ πόσους κύκλους πρέπει να κάνω για να μάθω τα βήματά σου; Αχ, ζωή μάγισσα να σε μάθω άργησα. Προσπαθώ να χωρέσω στριμωχτά κάπου εκεί ανάμεσα στο καλό και στο κακό, προσπαθώ να μην κάνω κακό, αλλά θέλει προσόντα σε τούτη την κοινωνία. Είναι σαν τον ερευνητή που κοιτώνωτας στο μικροσκόπιο τα γονίδιά του ανακάλυψε ότι έχει γονίδια ερευνητή αλλά όχι γονίδια διαπραγματευτή των γονιδίων του! Γιατί ο δύσκολος δρόμος να είναι και ο δρόμος της μάθησης και της γνώσης; Ποιός τα συνδύασε αυτά τα δυο; Αλλά εδώ μάλλον κάνω απέλπιδες προσπθάθειες να πιάσω το νήμα κάπου από την αρχή.\nΔυο ασχολίες είναι που κρατούν τη ζωή μου ζωντανή (ακόμα): η μουσική-χορός και ο κόσμος που πλάθω όταν πιάνω στα χέρια μου σελίδες βιβλίων (μα καλά και η γυναίκα τι θέση έχει στη ζωή μου?!...). Θέλει δύναμη να είσαι ζωντανός, να είσαι ολόκληρος ζωντανός, να αντικρίσεις το φως κατάματα… Γιατί το φως τυφλώνει, πληγώνει, ματώνει... Και δεν έχεις δικαίωμα επιλογής, άπαξ και ορίστηκε να είσαι φωτοκυνηγός δεν μπορείς να ξεφύγεις, θα ψάχνεις πάντα το φως. Αν το κυνηγάς από πίσω (το οποίο έχει φοβερή αίσθηση...) δεν θα το φτάσεις ποτέ. Ένας είναι ο δρόμος να το συναντήσεις: να του πας κοντρα, να του βγεις από μπροστά, να το περιμένεις υπομονετικά σε ένα καρτέρι που θα του στήσεις και με περισσό θάρρος και ρισκάρωντας να σε παρασύρει και να σε (ξανα)κάνει αστρική σκόνη, να ανοίξεις την αγκαλιά σου και να σημαδέψεις να σε πετύχει ακριβώς στο μέρος της καρδιάς! Μόνο εκεί μπορεί να φωλιάσει το φως και να καταλαγιάσει από το αέναο και κουραστικό του ταξίδι... Όπου αλλού σε βρει θα σε διαλύσει, γι’αυτό εκπτώσεις στο θάρρος δεν χωρά. Ανοιχτές αγκάλες λοιπόν, ανοιχτά μυαλά (μπας και στην επόμενη βροχή εξυπνάδας γεμίσει καμιά στάλα το έρημο κρανίο), ανοιχτά χαρτιά, ξεκάθαρα λόγια και όλα τα υπόλοιπα θα ακολουθήσουν υποταγμένα!\nΒάστα το νου να μην γκρινιάξει του καιρού, που έφτιαξε με τον πόνο κλίκα και τσιγκουνεύεται στη γλύκα... Βάστα και παίξε όπως νομίζεις αυτό το παιχνίδι της ζωής, κανόνες και οδηγίες δεν υπάρχουν, συνταγές από κομπογιαννίτες-ιατρούς δεν χωρούν, παίξε και χαίρου, χαίρου και δημιούργα, δημιούργα και με όλη σου τη δύναμη σύγκορμα τραγούδα... τραγούδα πριν μας πνίξει των διαόλων μας η μούργα!!\nΥ.Γ.: Είθε οι απανταχού Δον Κιχώτηδες να μην πάψουν να προσθέτουν συνεχώς νέες σελίδες στο βιβλίο του Θερβάντες με τα ανδραγαθήματά τους και έτσι το βιβλίο αυτό να μην τελειώσει ποτέ… Και όλα αυτά για μια κάποια Δουλτσινέα… (α εδώ έχει θέση η γυναίκα στη ζωή μου… όλα αυτά είναι για αυτήν…)\nΟ σκοπός του σκοπού\nΑναρτήθηκε από astromonos στις 19:44 0 σχόλια\nΑυτή η λέξη από-σκοπεί να αναδείξει ένα μεγάλο θέμα του ανθρώπινου πνεύματος. Ένα θέμα ύπαρξης, κατεύθυνσης, ψυχικής ισορροπίας και αυτογνωσίας. Οι περισσότεροι έχουν σίγουρα αναρωτηθεί ποιος ο σκοπός της ύπαρξής μας, άλλοι μόνο για κλάσματα δευτερολέπτου και άλλοι για μια ζωή…\nΣαν τον σκοπό (της πύλης, του όρχου, των πυρομαχικών, των καυσίμων…) που κάτι οφείλει να φυλάει, χωρίς να πολυκαταλαβαίνει τι ακριβώς, ξεπερνώντας βροχές, κρύο, χιόνι, εφόδους, νύστα και σκέψεις…, έτσι και στη ζωή μας έχουμε έναν σκοπό που οφείλουμε να τον φυλάμε σαν κόρη οφθαλμού και ας μην καταλαβαίνουμε πολλά. Είναι ο σκοπός της ίδιας μας της ύπαρξης, είναι η ίδια μας η ύπαρξη, είναι η ζώσα μας πραγματικότητα.\nΑς πάμε όμως ένα βήμα πιο πίσω στο γενεαλογικό δένδρο του πνεύματός μας. Τότε που οι πρόγονοί μας τα είχαν όλα ξεκαθαρισμένα. Τι είχαν πει; ‘Πόλεμος πατήρ πάντων’ και ‘μήτηρ μαθήσεως η επανάληψη’. Άρα το πνεύμα μας είναι ένα ενθουσιασμένο τέκνο του πατέρα πόλεμου και της μητέρας επανάληψης, ή αλλιώς είμαστε παιδιά του επαναλαμβανόμενου πόλεμου, της συνεχούς μάχης, του αδιάκοπου αγώνα… Γεννηθήκαμε στρατιώτες κύριοι! Δεν χωρά αμφιβολία επί τούτου. Οφείλουμε να αποδεχτούμε τους γονείς μας, οφείλουμε να αποδεχτούμε τη φύση μας! Μόνο έτσι προχωράμε, με αποδοχές (σίγουρα πάντως όχι χρηματικές).\nΤι πολεμάμε όμως; Σε τι αντιστεκόμαστε; Λίγη φυσική, σε συνδυασμό με λίγη παρατηρητικότητα και ακόμα πιο λίγη όρεξη για δουλειά, μας δηλώνουν ότι απέναντί μας έχουμε… την αταξία! Ή αλλιώς με φυσικούς όρους: παλεύουμε με την κυρα-εντροπία (το γεγονός ότι παλεύουμε με κάτι θηλυκού γένους, είναι παντελώς τυχαίο, γι’ αυτό δεν το σχολιάζω…). Οι φυσικοί το είπαν καθαρά: μόνο με συνεχόμενη προσπάθεια η εντροπία παρεκτοπίζεται για λίγο, εκδιώχνεται από το τοπικό μικρό μας περιβάλλον, για να αυξηθεί κάπου πιο πέρα. Αδιάφορο το πιο πέρα, αφού στον δικό μας ζωτικό χώρο δεν θα έχει κατορθώσει να εισέλθει… Και αν την εκδιώξουμε όλοι πιο πέρα από μας, μα συνάμα πλησιάσουμε ο ένας πιο κοντά στον άλλον, τότε αυτή η άσχημη κυρά θα πάρει πόδι από το μικρό πέτρινο σπιτικό μας, δηλαδή τη γη, άρα εντός του σπιτιού μας θα επικρατεί η Τάξη!! Οι γλωσσολόγοι αποτύπωσαν αυτήν την πάλη τάξης-αταξίας στον ορισμό της ύπαρξής μας, καθώς μας ονομάτισαν ανθρώπους(=άνω+θρώσκοντα όντα), δηλαδή όντα που σηκώνουμε ψηλά το κεφάλι, αντικρίζουμε κατάματα την ασχήμια της κυρά-εντροπίας και δεν τρομάζουμε, παρά δίνουμε υπόσχεση να την κάνουμε και αυτήν να χαμογελάσει… Μέχρι τώρα είμαστε οι μόνοι γνωστοί που έχουν αυτήν την χαρακτηριστική ικανότητα της αντίληψης, της αυτογνωσίας. Αυτό το καταπληκτικό δώρο με το οποίο μπορούμε για μια στιγμή να υψώσουμε το ανάστημά μας στο σανίδι του σύμπαντος και να αρθρώσουμε λόγο. Τι και αν δεν υπάρχουν θεατές, τι και αν το ταμείον αυτής της παράστασης (γιατί για παράσταση πρόκειται) είναι στο τέλος μείον, αφού αυτό που μετρά δεν είναι το τέλος αλλά η αρχή. Τι και αν πριν από μας ή μετά από μας υπάρχει το μείον, τι και αν στα δεξιά και στα αριστερά μας υπάρχει το μείον όταν στο κέντρο υπάρχει το συν; Τι δύναμη έχει το αέναο μείον όταν έστω για μια στιγμή αυτή η απολυτότητα της συνέχειας διακόπτεται από ένα παροξυσμικό συν; Η ένταση κρύβεται στο στιγμιαίο συν που στρεβλώνει την ευθεία και όχι η ευθεία. Αυτό αποτυπώνεται πολύ όμορφα στο ‘θανάτω θάνατο πατήσας’ των χριστιανών. Υποδηλώνουν ότι το συνεχές έσπασε, δεν είναι πια συνεχές, διότι ένα σημείο, μια κουκίδα αποστάτησε, σήκωσε κεφάλι και από δισδιάστατη κουκίδα έγινε τρισδιάστατη ύπραξη αντικρύζοντας από ψηλά πλέον τις υπόλοιπες κουκίδες… Το δύσκολο είναι πώς θα ξεκινήσει κάτι και όχι πώς θα τελειώσει. Πάλι έχει αποτυπωθεί αυτό από τους προγόνους μας (αμάν πια, όλα τα είχαν πει αυτοί οι άνθρωποι…) με το γνωστό ‘η αρχή είναι το ήμισυ του παντός’. Η εντροπία ηττάται όταν κάνουμε την αρχή και η αρχή έχει γίνει. Εξάλλου ‘εν αρχή ην ο λόγος’… ο λόγος του ανθρώπου, ο λόγος ύπαρξης του ανθρώπου.\nΣυμπέρασμα: ο σκοπός που φυλάει 2-4 τα ξημερώματα και αναρωτιέται τι κάνει εκείνη τη στιγμή, ποια μεγάλα συμφέροντα εξυπηρετεί και τι νόημα έχουν όλα αυτά, έχει μια μοναδική ευκαιρία: να κοιτάξει ψηλά, να ψάξει για τα αδέρφια του τα αστέρια, να κοιτάξει μέσα του, να δει τον εαυτό του -τον μοναδικό του σύντροφο- κατάματα, να κοιτάξει στη γη κάτω από τα πόδια του να βρει τους γονείς του, να συνειδητοποιήσει ότι ο σκοπός που είναι εκεί σκοπός, είναι να φυλάει την αξιοπρέπειά του. Είναι ο μόνος που μπορεί να φυλάξει την αξιοπρέπειά του εκεί έξω 2-4, αποκομμένος από κάθε προστασία, μιας και τα ράκαλ είναι διακοσμητικά... Είναι ο μόνος που μπορεί να διαφυλάξει αυτό που από τύχη δημιουργήθηκε, αυτό που πήρε την ανόργανη ύλη και την έπλασε σε οργανική, αυτό που ώθησε τα ζώντα είδη να εξελιχθούν σε ανθρώπους, αυτό που έχει αξία επειδή δύναται να δίδει αξία σε ότι δύναται να αντιληφθεί ο νους, αυτό που με απλά λόγια λέγεται ‘αξιοπρέπεια’.\nΓράμμα σε π(υ)ροβ(ο)ληματισμένο συνοδοιπόρο της Ξά...


Δεν πήρε απόφαση ο Τραμπ για τις κυρώσεις στην Τουρκία: Ομιλεί για “έλλειψη επιλογών”… – HellasJournalCom\nΟ πρόεδρος των ΗΠΑ Ντόναλντ Τραμπ. EPA, MICHAEL REYNOLDS\nΟ Πρόεδρος των Ηνωμένων Πολιτειών, Ντόναλντ Τράμπ δεν έχει αποφασίσει ακόμα αν θα επιβάλει κυρώσεις στην Τουρκία για να την τιμωρήσει για την απόφασή της να αγοράσει το ρωσικό σύστημα αντιπυραυλικής άμυνας S-400.\nΣύμφωνα με πληροφορίες αυτό είναι το συμπέρασμα μετά τη συνάντηση του Αμερικανού πλανητάρχη με 45μελή ομάδα γερουσιαστών, που ανήκουν στο Ρεπουμπλικανικό Κόμμα. Μέχρι τη στιγμή που γράφονταν αυτές οι γραμμές ο Λευκός Οίκος δεν είχε προβεί σε ανακοίνωση για τα όσα ειπώθηκαν μέσα στο Λευκό Οίκο από τον κ. Τραμπ και τους γερουσιαστές.\nΕικάζεται ότι ο Αμερικανός Πρόεδρος δεν πέτυχε τον σκοπό του που ήταν η αλλαγή της στάσης των γερουσιαστών.\nΗ αναποφασιστικότητα του Αμερικανού προέδρου έχει εκνευρίσει την πλειοψηφία των βουλευτών και των γερουσιαστών, ακόμα και στενών του συμμάχων, οι οποίοι τον στήριξαν σε δύσκολες στιγμές. Φέρεται να πιστεύει ότι η ακύρωση των συμφωνιών με την Τουρκία για τα F-35 είναι ισχυρή από μόνη της και δεν χρειάζονται κυρώσεις διότι θα σπρώξουν την κατοχική δύναμη στην «αγκαλιά» της Ρωσίας, κάτι το οποίο ήδη συμβαίνει.\nΟ γερουσιαστής Τεντ Κρουζ από το Τέξας δήλωσε στο πρακτορείο Bloomberg ότι οι Αμερικανοί νομοθέτες συμφωνούν ότι η σχέση της Τουρκίας με την Αμερική είναι σημαντική.\n“Την ίδια στιγμή, όμως», είπε ο Τεξανός γερουσιαστής, «είναι εντελώς ασυνεπές ότι η Τουρκία επιθυμεί να αναπτύξει ταυτόχρονα τόσο το ρωσικό σύστημα S-400 όσο και τα μαχητικά F-35”.\n«Εκεί -συνέχισε- οι γερουσιαστές εξέφρασαν το έντονο συναίσθημα ότι ο πρόεδρος Τραμπ πρέπει να συνεχίσει να πιέζει τον Ερντογάν ώστε να μην υλοποιήσει την εγκατάσταση των S-400″.\nΚατά τον κ. Κρούζ η Αμερική η συζήτηση στο Λευκό Οίκο επικεντρώθηκε περισσότερο στους γενικούς στόχους της απόσυρσης της Τουρκίας από το ρωσικό σύστημα παρά για τα συγκεκριμένα βήματα που πρέπει να λάβουν οι ΗΠΑ.\nΑπό την πλευρά του ο γερουσιαστής Τζον Κόρνιν δήλωσε ότι ο Τραμπ είναι «απογοητευμένος από αυτό που βλέπει ως έλλειψη επιλογών», από τη στιγμή που ο πρόεδρος της Τουρκίας Ταγίπ Ερντογάν άρχισε να παραλαμβάνει το ρωσικό σύστημα S-400.\n“Η Τουρκία», πρόσθεσε ο γερουσιαστής, «είναι μια όλο και πιο προβληματική χώρα με τον Ερντογάν πιο αυταρχικό, ο οποίος φυλακίζει μέλη των μέσων ενημέρωσης, διαπράττοντας παραβιάσεις των ανθρωπίνων δικαιωμάτων”.\nΣΕ ΜΙΑ ΑΛΛΗ ΕΞΕΛΙΞΗ:


OM.K.E. – 2020 – Ιούλιος\n30 Ιούλιος, 2020 Ανακοινώσεις, Επάρκεια\nΣυνημμένα θα βρείτε την ονομαστική κατάσταση επιτυχόντων εξετάσεων επάρκειας Ε.Ν.Γ. Ιουνίου-Ιουλίου 2020.\n23 Ιούλιος, 2020 Ανακοινώσεις\nΣας ενημερώνουμε ότι το Πρόγραμμα Διερμηνείας στη Ν.Γ. της ΟΜ.Κ.Ε. θα παραμείνει κλειστό για το διάστημα από Δευτέρα 03/08/2020 έως και Παρασκευή 14/08/2020.\nΠαρακαλούμε, προγραμματισμένα αιτήματα διερμηνείας που αφορούν τις παραπάνω ημερομηνίες να υποβληθούν μέχρι και την Πέμπτη 30/07/2020.\n20 Ιούλιος, 2020 Ανακοινώσεις\nΤην Παρασκευή, 17 Ιουλίου 2020, ο Πρόεδρος της Ομοσπονδίας Κωφών Ελλάδας (ΟΜΚΕ), κ. Κωνσταντίνος Σίμψης, συναντήθηκε με τον Δήμαρχο Αθηναίων, κ. Κώστα Μπακογιάννη. Η συνάντηση διεξήχθη σε θετικό κλίμα, αξιολογήθηκαν τα βήματα που έχουν γίνει ως τώρα στη μεταξύ τους συνεργασία και συζητήθηκαν επόμενες δράσεις. Συγκεκριμένα, ο σχεδιασμός των επόμενων μηνών αφορά τους εξής τομείς:\n– Διεξαγωγή προγράμματος εκπαίδευσης για τους δημοτικούς υπαλλήλους που το επιθυμούν σε θέματα που άπτονται της κώφωσης-βαρηκοΐας, στον τρόπο αντιμετώπισης της συγκεκριμένης αναπηρίαςκαθώς και εκμάθηση της νοηματικής γλώσσας. Η δράση αυτή εφαρμόζεται στον δήμο Χαλανδρίου και αποτελεί ένα μεγάλο βήμα προς την κατεύθυνση της άρσης του κοινωνικού αποκλεισμού και των διακρίσεων. Ο κ. Μπακογιάννης δεσμεύτηκε να το υλοποιήσει σε συνεργασία με την ΟΜΚΕ από τον προσεχή Οκτώβριο.\n– Τοποθέτηση ειδικού θαλάμου και φορητού υπολογιστή-ταμπλέτας στο ΚΕΠ Συντάγματος ώστε να εξυπηρετούνται οι κωφοί-βαρήκοοι, μέσω της σύνδεσης με την Υπηρεσία Εξ Αποστάσεως Διερμηνείας (RelayService) του Εθνικού Ιδρύματος Κωφών (ΕΙΚ). Κατά τη διάρκεια της συνάντησης του κ. Μπακογιάννη με τον κ. Σίμψη, συμμετείχε τηλεφωνικά -στο διάστημα που αφορούσε το συγκεκριμένο θέμα- η διοικήτρια του ΕΙΚ, κα Βενέττα Λαμπροπούλου, με την οποία θα έχουν επικοινωνία προσεχώς οι συνεργάτες του δημάρχου ώστε να συμφωνηθούν οι σχετικές λεπτομέρειες. Ο κ. Μπακογιάννης, με ενθουσιασμό αποδέχτηκε την πρόταση του κ. Σίμψη και δήλωσε την επιθυμία να γενικευτεί η πρωτοβουλία αυτή και στο Δημαρχείο καθώς και σε άλλα ΚΕΠ.\nΣτη βάση της αμοιβαίας εκτίμησης και εμπιστοσύνης, οι κκ. Μπακογιάννης και Σίμψης συμφώνησαν να έχουν στενή συνεργασία και στο μέλλον, για το σχεδιασμό δράσεων προς όφελος των κωφών-βαρήκοων πολιτών.\nΕλπίζουμε να εδραιώσουμε αντίστοιχες συνεργασίες και με άλλους δήμους της χώρας, με στόχο μια κοινωνία ανοιχτή σε θέματα αναπηρίας και καθολικά προσβάσιμη.


Γιατί τρώμε ανεξέλεγκτα τον χειμώνα; | Trending now - planbemag.gr\nΛίγο το κρύο, λίγο η συννεφιά, λίγο η μικρότερη διάρκεια της ημέρας, και η αντίστασή μας μπροστά σε μια λαχταριστή «θερμιδική βόμβα» τους χειμερινούς μήνες «σπάει» ευκολότερα. Πράγματι, φαίνεται πως ο ερχομός του χειμώνα δυσκολεύει πολύ τα… πλάνα μας για υγιεινή διατροφή και άσκηση. Τι μας συμβαίνει και πώς μπορούμε να το διαχειριστούμε;\nΌταν κρυώνουμε, συνήθως σκεφτόμαστε να ρίξουμε κάτι πάνω μας ή να καταναλώσουμε κατιτίς… παραπάνω, για να βοηθήσουμε τον οργανισμό μας να αντιμετωπίσει το κρύο.\nΤι μπορούμε να κάνουμε: Για να ζεσταθούμε χωρίς πολλές θερμίδες, δοκιμάζουμε να πίνουμε ζεστά ροφήματα χωρίς ζάχαρη, όπως το τσάι ή ο καφές. Άλλωστε, η καφεΐνη ενισχύει φυσικά τον μεταβολισμό και θερμαίνει το σώμα από μέσα προς τα έξω. Εναλλακτικά, λέμε «ναι» στις αχνιστές και υγιεινές σούπες λαχανικών!\n2. Ασκούμαστε πολύ λιγότερο\nΤους χειμερινούς μήνες, ο καιρός συχνά δεν μας «εμπνέει» για τρέξιμο, ποδήλατο και περπάτημα σε εξωτερικούς χώρους. Αντιθέτως, είναι πιθανότερο να αξιοποιούμε τον ελεύθερο χρόνο μας χαλαρώνοντας και… τρώγοντας στο σπίτι.\nΤι μπορούμε να κάνουμε: Είναι σημαντικό να ασκούμαστε και στη διάρκεια του χειμώνα. Αν η εγγραφή στο γυμναστήριο δεν μας ταιριάζει, προσπαθούμε να κρατηθούμε σε κίνηση με άλλους τρόπους. Παρκάρουμε πιο μακριά από τον προορισμό μας και περπατάμε τα επιπλέον τετράγωνα, κάνουμε τα καθημερινά μας ψώνια πεζή και επιλέγουμε τις σκάλες σε κάθε ευκαιρία. Παράλληλα, φροντίζουμε να χορταίνουμε την πείνα μας με φρούτα, λαχανικά, δημητριακά ολικής άλεσης, άπαχο κρέας και λιπαρά ψάρια.\n3. Δεν πίνουμε αρκετό νερό\nΑκόμα και αν φαντάζει παράξενο, στην πραγματικότητα ιδρώνουμε τον χειμώνα όσο και τις άλλες εποχές, κυρίως λόγω της θέρμανσης και του υπερβολικού ντυσίματος. Η πιθανή αφυδάτωση, λόγω της έντονης εφίδρωσης, όμως, μπορεί να οδηγήσει σε υπερκατανάλωση τροφής, καθώς πολλές φορές συγχέουμε την ανάγκη μας για ενυδάτωση με το αίσθημα πείνας.\nΤι μπορούμε να κάνουμε: Πίνουμε 6-8 ποτήρια νερό την ημέρα και αυτή την περίοδο.\nΤο φως του ήλιου είναι ένας από τους παράγοντες που πυροδοτούν την απελευθέρωση της σεροτονίνης, ενός νευροδιαβιβαστή που ενισχύει σημαντικά τη διάθεση. Στη διάρκεια του χειμώνα, λοιπόν, όταν η ηλιοφάνεια είναι περιορισμένη, τα επίπεδα σεροτονίνης πέφτουν, και μαζί και η διάθεσή μας, γεγονός που μας κάνει πιο επιρρεπείς σε κατανάλωση θερμιδογόνων τροφών.\nΤι μπορούμε να κάνουμε: Αντί να «βουλιάζουμε» στη μελαγχολία και… τον καναπέ μας, σκεφτόμαστε σοβαρά το ενδεχόμενο να εγγραφούμε στο γυμναστήριο, να κάνουμε μεγάλες βόλτες μόνοι ή με παρέα, να ασχοληθούμε με αγαπημένα μας χόμπι. Άλλωστε, οι δραστηριότητες που εμπλέκουν άσκηση, τονώνουν την απελευθέρωση ενδορφινών, των ορμονών της χαράς.\n5. Πιστεύουμε ότι θα πάρουμε βάρος έτσι κι αλλιώς\nΠολλοί από εμάς υποδεχόμαστε τον χειμώνα έχοντας ως δεδομένο ότι θα πάρουμε κιλά. Αυτός ο τρόπος σκέψης είναι ιδιαίτερα επιζήμιος, διότι μπορεί να μας δώσει το «άλλοθι» για αυξημένες ποσότητες και ανθυγιεινές τροφές στο καθημερινό μας μενού.\nΤι μπορούμε να κάνουμε: Πατάμε reset στον τρόπο που σκεφτόμαστε και προσπαθούμε να βρούμε ένα ισχυρό εσωτερικό κίνητρο, το οποίο θα μας βοηθήσει να επαναφέρουμε τις καλές διατροφικές συνήθειες του καλοκαιριού.\nΕτικέτες: be healthy χειμώνας και διατροφή


Δυναστεία ΚΜ: Αντικαπνιστές από καταστολή | ΑΝΤΙΘΕΣΕΙΣ | antinews.gr\nΔυναστεία ΚΜ: Αντικαπνιστές από καταστολή\n(φωτό συλλεκτική, πακέτου ενός προϊόντος που οι πρόγονοι μας το έλεγαν τσιγάρο)\nΚίνημα “γράφουμε το Νόμο στα φρύδια μας τα δύο”, 1142.\nΚαι είναι επαναστατικό, ρηξικέλευθο και καινοτόμο το Κίνημα.\nΚαι πάει κόντρα στο δήθεν άσχετο και ουδέτερο 1142.\nΔιότι κατά το 1142 μ.Χ. βρισκόταν ήδη στην εξουσία η υπερεκατονταετής δυναστεία των Κομνηνών (1081-1185) δυναστεία ΚΜ δηλαδή, δεν ξέρουμε αν σας παραπέμπουν κάπου τα αρχικά.\nΜε τον τρόπο αυτό, υπόγεια και υποδόρια, περνά το μήνυμα της πολυετούς διακυβέρνησης από τον Κυριάκο κι ας μην είναι Κομνηνός, είναι μέρος δυναστείας κι αυτός.\nΤο καπνιστικό Κίνημα, η πλατιά μάζα των μισθωτών που έχει χαρμανιάσει, οι θεριακλήδες που θα ακούνε Ρέμο με συντροφιά κομπολόι από τη συλλογή “ο Αλή Πασάς με τη Ρένα Βλαχοπούλου στο χαρέμι”¨θα αποτελέσουν την πρώτη ύλη για την επερχόμενη λαϊκή εξέγερση στο κόψιμο του τσιγάρου.\nΚαι αφού δεν μπορούμε να φουμάρουμε σχεδόν πουθενά, γιατί τα περίπτερα εξακολουθούν να πουλάνε σιγαρέτα;\nΤροφή για σκέψη & καιρός για στέψη του αρχηγού του καπνιστικού Κινήματος, ο οποίος θα αναδειχθεί μέσα από τους αγώνες για θερμάστρα ή θερμαστές/θερμάστριες, μέσα από τη σύνθεση των καπνιστών με τους ατμιστές, και το σύνολο των αλλοτριωμένων iqosιτων, μέσα στις αυθόρμητες λαϊκές συνελεύσεις στους υπαίθριους και ανοικτούς χώρους, εκεί που ο ελεύθερος πολίτης, ελεύθερος θα ντουμανιάζει τον αέρα των ελεύθερων πολιορκημένων αντικαπνιστών, οι οποίοι δεν έγιναν τέτοιοι από επιλογή, αλλά από καταστολή.\nΕγώ ρε συ μάστορα γιατί να μην μπορώ να πάω με το παιδί μου σε εστιατόριο και καφετέρια; Πρέπει να εισπνέω τον άρρωστο βρωμερό καπνό του κάθε εθισμένου στην νικοτίνη;\nΌποιος θέλει μπορεί να καπνίζει έξω ελεύθερα και στο σπίτι του. Εγώ δεν έρχομαι να αεριστώ επάνω σου, εσύ γιατί με βρωμίζεις με τον καπνό σου;\nΈχουμε χάσει κάθε όριο της λογικής στην Μπανανία...\nΟ Λούμπεν@ Δημήτριος22/11/2019 19:42:10\nΗ καφετέρια είναι δημόσιος χώρος, εξάλλου το καυσαέριο από τα αυτοκίνητα γιατί το εισπνέεται μια χαρά με το παιδί σας. Μήπως επειδή οδηγήται ο ίδιος;...\nΔημήτριος@ Ο Λούμπεν22/11/2019 21:04:27\nΤο αυτοκίνητο δεν κάθεται με την εξάτμισή του στο διπλανό τραπέζι φίλε μου! Αυτές τις εξυπναδίστικες ερωταπαντήσεις κρατήστε τις για τον εαυτό σας παρακαλώ. Θέλετε να δικαιολογηθείτε οι εθισμένοι στην νικοτίνη με τέτοια επιχειρήματα;\nΝαι οδηγώ, άρα με τον συλλογισμό σας, εσείς δεν έχετε παιδιά. Άμα είχατε θα καταλαβαίνατε το ενδιαφέρον ενός γονιού που αγαπάει το παιδί του.\nΟ Λούμπεν@ Δημήτριος23/11/2019 00:01:08\n"Το αυτοκίνητο δεν κάθεται με την εξάτμισή του στο διπλανό τραπέζι φίλε μου!"\nκαι μετά μιλάει για "εξυπναδίστικες" ερωταπαντήσεις...\nΆμα είχατε κι εσείς δημοκρατικές ευαισθησίες θα είχατε αντιληφθεί ότι η κοινωνία δεν απαρτίζεται αποκλειστικά από εσάς και το παιδί σας.\nCris@ Ο Λούμπεν22/11/2019 21:31:37\nΈγραψε ο άλλος την παπάτζα του και ξύπνησε το αντιπολιτευτικό μένος σας. Οι Τράπεζες, οι Εφορίες, τα Δημαρχεία, τα Νοσοκομεία, οι Κινηματογράφοι, τα Θέατρα, τα Σχολεία, τα Πανεπιστήμια τα ΜΜΕ είναι Δημόσιοι Χώροι. Θα ανεχόμαστε και εκεί τον καπνό σας; Επειδή κάποιοι είναι αδύναμοι χαρακτήρες και δεν μπορούν να αυτοπεριορισθούν, θα τους ανέχονται οι υπόλοιποι; Και για να μην εκραγείς, τα ίδια λέω και στον γιό μου.\nΟ Λούμπεν@ Cris23/11/2019 00:12:45\nΜε συγχωρείς αλλά γιατί είναι μόνο οι καπνιστές αδύναμοι χαρακτήρες; Ο δημόσιος υπάλληλος που τα παίρνει δεν έχει μήπως την... αδυναμία του; Το φακελάκι στα νοσοκομεία δεν καλύπτει πάγιες... αδυναμίες του ιατρικού προσωπικού; Ο φοροφυγάς (και ο γιδοκλέφτης) γιατί δεν μπορούν να αυτοπεριορισθούν στα νόμιμα έσοδά των; Ο λαθρομετανάστης θα μπορέσει να αυτοπεριορισθεί σε βαθμό που να μην υποψιάζεται πίσω από κάθε γυναίκα με μπικίνι, ένα δίποδο προς ικανοποίηση των σεξουαλικών του ορμών; Με δουλεύεις φίλτατε; Πίσω από κάθε παρανομία και παράβαση κρύβεται μια αδυναμία και η χώρα μας έχει νομίζω πολύ πιο επιτακτικές... αδυναμίες των πολιτών (και λαθρομεταναστών) να αντιμετωπίσει. Τα υπόλοιπα για αντιπολιτευτικό μένος σου τα επιστρέφω. Τα ίδια περίπου λέγατε και πριν τις εκλογές. Στην ουσία το μόνο επιχείρημα σας είναι ο... μπαμπούλας του σύριζα. Έτσι κρατάν τα πρόβατα στο... μαντρί. Μόνο που η εποχή του διπολισμού έχει περάσει. Ο Μητσοτάκης κάθε μέρα την οποία επιχειρεί να επιβάλλει αυτόν τον νόμο, μέσα στον ωκεανό της ελληνικής παρανομίας, απλά αυτογελοιοποιείται. Νομίζω από τώρα αρχίζει η αντίστροφη μέτρηση.\nCris@ Ο Λούμπεν23/11/2019 01:02:48\nΜάστορα για το κάπνισμα μιλάμε.\nΟ Λούμπεν@ Cris23/11/2019 01:55:25\n"Επειδή κάποιοι είναι αδύναμοι χαρακτήρες και δεν μπορούν να αυτοπεριορισθούν, θα τους ανέχονται οι υπόλοιποι;"\nή δεν εννοείς αυτά που γράφεις, ή δεν γράφεις αυτά που εννοείς.\nCris@ Ο Λούμπεν23/11/2019 12:25:41\nΜιά χαρά τα λέω και τα εννοώ. Αν δεν μπορείς να τα καταλάβεις, πρόβλημά σου. Πριν ξαναγράψεις κάτι ωραίο, κάνε μιά βόλτα στον "Άγιο Σάββα" και στο "Θεαγένειο",για να καταλάβεις το θέμα.\nΟ Λούμπεν@ Cris23/11/2019 15:02:46\nΔημήτριος@ Cris26/11/2019 16:28:34\nΦίλε Cris, όλοι έξω από τον χορό μάγκες είναι.\nΘα προσθέσω και το Νοσοκομείο Μεταξά στον Πειραιά.\nStrange Attractor22/11/2019 17:28:15\nΤο ακούσαμε και αυτό: Σύμφωνα με τον ΣΚΑΙ υπάρχει μεγάλη αποδοχή του κόσμου της αυστηρής εφαρμογής του αντικαπνιστικού νόμου.\nΑπόδειξη το ότι έγιναν, λέει, 350 τηλεφωνικές καταγγελίες εναντίον καπνιστών μέσα σε μια μόλις μέρα!\nΤι λέτε ρε παιδιά; Τόσες γίνονταν και επί χούντας… στην ΕΣΑ και στην ασφάλεια, διότι ο γείτονας άκουγε Θεοδωράκη ή Ντόιτσε Βέλε…\nΔημήτριος@ Strange Attractor22/11/2019 18:16:32\nΤι σχέση έχει ο άρρωστος καπνός σας με τον αν κάποιος άκουγε Θεοδωράκη;\nΟ καπνός αρρωσταίνει και πρέπει να προστατευτούμε και εμείς και τα παιδιά μας. Αν εσείς δεν έχετε παιδιά ή απλά δεν τα αγαπάτε για να τα προστατέψετε από τον καπνό, είναι δικό σας πρόβλημα. Το δικό σας πρόβλημα δεν το έχω ανάγκη, έχω αρκετά δικά μου προβλήματα.\nΗ υγεία μου δεν έχει να κάνει με τη ρουφιανιά που πάτε να προσάψετε στους μη καπνιστές. Οι καπνιστές είναι το πρόβλημα όχι όλοι οι υπόλοιποι. Τί δεν καταλαβαίνετε;\nΓιάννης@ Δημήτριος22/11/2019 23:42:21\nΦίλε Δημήτρη με την καθολική απαγόρευση του καπνίσματος νομίζω πως πάμε στο άλλο άκρο,\nΣυμφωνώ πως πολλές φορές ακόμα και για μένα που είμαι καπνιστής είναι ανυπόφορο σε πολλά μαγαζιά που δεν έχουν καλό σύστημα εξαερισμού όπως και σε περιπτώσεις όπου καπνίζουν ασταμάτητα πολλοί πούρα κτλ.\nΑπό την άλλη όμως σε τι θα πείραζε αν υπήρχαν ειδικοί χώροι καπνίσματος που να μην ενοχλούν τους μη καπνιστές;΄\nΤο καλοκαίρι εντάξει το χειμώνα όμως τι γίνεται;\nΣτην περιοχή που ζω τον περισσότερο χρόνο ο χειμώνας είναι βαρύς άρα είτε θα πρέπει να συνεχίσω να βγαίνω και να καπνίζω έξω στο κρύο στην παγωνιά και το χιόνι είτε να κλειστό σπίτι και να βλέπω όλη μέρα το χαζοκούτι.\nΘα μπορούσαν να υπάρχουν διαμορφωμένοι χώροι καπνίσματος είτε ακόμα και ειδικά μαγαζιά καπνιστών.\nΑυτό τώρα που έχει γίνει θεωρώ πως είναι υπερβολικό.\nΔηλαδή σε μια χώρα που οι νόμοι είναι κουρελόχαρτο η αυστηρότητά τους θα εξαντληθεί στον καπνιστικό νόμο;\nΚαι αυτή η προπαγάνδα πως σε άλλες Ευρωπαικές χώρες δεν καπνίζουν είναι ψέματα.\nΚαι στην Ιταλία υπάρχουν χώροι καπνιστών και στην Ολλανδία cafe shop και αλλού άρα δεν καταλαβαίνω αυτήν την εμμονή και την αυστηρότητα εδώ.\nΗ κυβέρνηση αν θέλει να παράξει έργο υπάρχουν θέματα σοβαρότερα να λύσει και όχι με τέτοια επικοινωνιακού χαρακτήρα.\ngnik@ Γιάννης23/11/2019 13:49:50\nΤην δεκαετία του '80 ταξίδευα συχνά Αθήνα-Ρόδο αεροπορικώς. Διάλεγα θέση καπνιζόντων που βρισκόταν στο πίσω μέρος. Το αεροπλάνο είχε τόσο καλό εξαερισμό, που ακόμα και ο πρώτος μη καπνίζων που ακριβώς πίσω του βρισκόταν ο τελευταίος μη καπνίζων δεν μύριζε τίποτα.\nSeafarer@ Δημήτριος23/11/2019 14:40:02\nΦίλτατε δεν καπνίζω.... Αλλά τούτο έχω να σου πω....\nΑυτό το με τις εξατμήσεις τις πιότερο υγιεινές από το τσιγάρο με ξεπερνά....μάλλον δεν διαθέτω το iq το δικό σου....\nΡε τι τραβαμε με τα κομματόσκυλα.......\nΔημήτριος@ Seafarer26/11/2019 15:05:59\nΜάστορα Seafarer, δεν έθεσα εγώ το παράδειγμα με τις εξατμίσεις! Άλλος το έθεσε πρώτα. Δεν είπα ότι οι εξατμίσεις προκαλούν λιγότερο καρκίνο από τα τσιγάρα των φίλων σου. Την εξυπνάδα για το iq κράτα την για την πάρτη σου.\nΠοιό είναι το κόμμα μου ξέρετε που με λέτε κομματόσκυλο; ΝΔ έχω να ψηφίσω πάνω απο 15 χρόνια πάντως... και δεν πρόκειται να τους ξαναψηφίσω.\nΟ Λούμπεν@ Strange Attractor22/11/2019 19:44:56\nΟ... νόμος που έχει παραβιαστεί μέχρι σήμερα εκατοντάδες χιλιάδες φορές (δεν υπάρχουν νόμιμοι μετανάστες στην χώρα μας), θα τηρηθεί στο κάπνισμα. Αυτός είναι ο ορισμός της χώρας - παράσιτο της οποίας η παρασιτική αστική τάξη πασχίζει να είμαστε "Ευρωπαίοι" στο κάπνισμα και... κογκολέζοι στην φορολογική δήλωση.\nΓιάννης@ Ο Λούμπεν22/11/2019 20:14:24\nΔημήτριος@ Ο Λούμπεν22/11/2019 21:05:49\nΤο ένα δεν αναιρεί το άλλο. Εγώ δεν είπα ότι αν είμαστε λάθος σε ένα τομέα πρέπει να είμαστε παντού. Πρέπει να φύγουν οι λαθροεισβολείς. Αλλά καιρός είναι να μπορούμε να αναπνέουμε και εμείς ελεύθερα στους χώρους εστίασης.\nΟ Λούμπεν@ Δημήτριος22/11/2019 23:57:38\nΦίλτατε, είναι σαν να επιτρέπεται να σου πετάνε λάσπη αλλά να απαγορεύεται να σου χύνουν νερό στο κουστούμι.\nΔεν είναι το ζήτημα να επιτρέπονται τα λάθη. Οι άνθρωποι εκ των πραγμάτων είναι ατελείς. Το θέμα είναι, να αντιμετωπίζονται τα προβλήματα κατά προτεραιότητα. Είναι εντελώς γελοίο, σε μια χώρα στην οποία η πιθανότητα να σε σκοτώσουν λαθρομετανάστες για ένα δεκάρικο είναι πολλαπλάσια από εκείνη να επιδεινωθεί η υγεία σου επειδή καπνίζει ο διπλανός σου, δεν μπορώ με τίποτα να δεχθώ αυτή την βλακεία. Δείχνει απλά τον επαρχιωτισμό της παρασιτικής αστικής τάξης που μαϊμουδίζει για να πάρει την επιδότηση από τον μεγάλο αδερφό...\nΔημήτριος@ Ο Λούμπεν26/11/2019 15:09:08\nΛούμπεν, ο πατέρας μου πέθανε από καρκίνο του πνεύμονα όταν ήμουν 19 χρόνων, δεν τον σκότωσε κανένας λαθρομετανάστης το σκότωσε το τσιγάρο!\nΤο τσιγάρο που με ανάγκαζε να εισπνέω καθημερινά γιατί δεν τον ένοιαζε. Τα υπόλοιπα τα ακούω βερεσέ!!!\nΔημήτριος@ Ο Λούμπεν26/11/2019 15:13:25\nΔεν θέλω καμμία επιδότηση απο κάποιον μεγάλο αδερφό. Θέλω να αναπνέω ελεύθερα στην ταβέρνα και στην καφετέρια. Έτσι απλά.\nΤα σχόλιά σου για "παρασιτική αστική τάξη" δεν τα καταλαβαίνω, δεν έχω περάσει από την ΚΝΕ για σεμινάρια.\nΔημήτριος@ Ο Λούμπεν22/11/2019 21:15:08\nΣυγγνώμη που ανήκω στην αστική τάξη και δεν είμαι λούμπεν.\nΕγώ δεν πασχίζω να είμαι Ευρωπαίος, οι Έλληνες είμαστε Ευρωπαίοι πριν καν ανακαλυφθεί ολόκληρη η Ευρώπη. Το πρόβλημα είναι ότι έχουμε γεμίσει εδώ και αιώνες με πολλούς ανατολίτες που δεν είναι και τόσο Έλληνες/Ευρωπαίοι.\nΌσο η ληστρική φορολογία ξεπερνάει το 40%, πολλοί ανάμεσα και εγώ, θα αποκρύπτουμε μέρος των εσόδων μας. (σ.σ. από την δεύτερη δουλειά που κάνω. Δεν θα λιώνω στις δουλειές μου για να έχει ιατροφαρμακευτική περίθαλψη ο κάθε τυχάρπαστος τσιγγάνος και λαθροισλαμιστής.)\nΓια αυτό θέλω φιλελεύθερη οικονομία και στηρίζω Δημιουργία Ξανά.\nΕυχαριστώ για την πάσα. Έχουμε και συνέδριο αύριο!\nΟ Λούμπεν@ Δημήτριος22/11/2019 23:58:50\nτο τί καταλαβαίνει ο καθένας με "φιλελεύθερη οικονομία" είναι θέμα προς συζήτηση.\nΣΟΥΛΙΩΤΗΣ ΙΩΑΝΝΗΣ22/11/2019 17:36:30\nΕξαιρετικός!!! Προσυπογράφω τη αδεία σου!\nΚαι συμπληρώνω: 1142, εκπαίδευση στην ρουφιανιά τάχα μου υπέρ της υγείας!!! Αει "νυμφευθείτε"... ανόητοι που θα "δικαιώσετε" και τον θρασύδειλο ...λάκη. Επιμένετε να μετανοιώσω... Αντί να θωρακίσετε την χώρα από την λαθροεισβολή επ' αμοιβή (18 ευρώ/άτομο και 42 ευρώ/ασυνόδευτο ανήλικο μαθαίνω η κλίνη επιδοτούμενη γιαα όποιον επιχειρηματ΄΄ια/μικροξενοδόχο οφείλει σε εφορία, ΕΦΚΑ κλπ) κηρύξατε "ανένδοτο" δήθεν, στους καπνιστές!!! Μήπως και τα τουρκικά να γίνουν υποχρεωτιά φεύτερη γλώσσα από το δημοτικό για να κατανοούν οι σανοφάγοι καλύτερα τις σαπουνόπερες αλά τούρκα? Οψόμεθα... ενόψει 200 ετών εάν υποκύψουμε... στην νέα και ολίγον ετεροφοβική/gay βαρβαρότητα\nπΔπ@ ΣΟΥΛΙΩΤΗΣ ΙΩΑΝΝΗΣ22/11/2019 18:27:33\nΞέχασες να μας πεις για το δειΜοκρατικό κεχτιμένο σου να καπνίζεις.\nΟ Λούμπεν@ πΔπ22/11/2019 20:55:53\nγιατί πριν το ΠΑΣΟΚ απαγορευόταν το κάπνισμα;\nΗ φαντασια στην υπηρεσία της αντπολίτευσης.\nΟ Λούμπεν@ ψυχραιμια22/11/2019 20:57:22\nΦαντάσου τί φρικτό θα ήταν για εσένα αν δεν υπήρχε ο σύριζα.\nΘα έπρεπε να απαντήσεις επί της ουσίας...\nψυχραιμια@ Ο Λούμπεν22/11/2019 22:22:35\nΠοιά είναι η ουσία;ότι κάποιοι προσπαθούν να κάνουν αντιπολίτευση και σε θέμα δημόσιας υγείας γιατί έχουν παλαβώσει;\nΟ Λούμπεν@ ψυχραιμια23/11/2019 02:08:01\nαν δεν μπορείς να φανταστείς κάποιον άλλον λόγο για να διαφωνεί κανείς με τον Μητσοτάκη εκτός από διάθεση να βοηθήσει τον σύριζα ή ψυχοπαθολογική διαταραχή, τότε σε καταλαβαίνω. Απλά πές το στα ίσα, ότι θεωρείς οποιαδήποτε διαφωνία ανούσια. Απλά να σε ενημερώσω ότι τόσο η εσωκομματική αρμονία, όσο και η διατήρηση της εξουσίας δεν αφορά μόνο την κομματική βάση αλλά και την αρχή. Αν δηλαδή ο Μητσοτάκης συνεχίσει τις αστοχίες, δεν θα φταίνε (μόνο) οι νεοδημοκράτες άμα χάσει τις εκλογές. Από εκεί και πέρα, δεν ξέρω εάν η βαθιά ριζωμένη πεποίθησή σου, ότι για τις επιτυχίες του σύριζα το 2015, υπεύθυνοι είναι όσοι ψήφισαν Λαϊκό Σύνδεσμο και σε πιθανή αποτυχία της παρούσας κυβέρνησης, υπεύθυνοι θα είναι όσοι ψήφισαν την Ελληνική Λύση, θα σου προσφέρει παρηγοριά.\nΤα fake news δεν θα παψουν να διαδιδονται και εν πολλοις να γινονται πιστευτα στην Ελλαδα. Αυτοι λοιπον που εχουν ταξιδεψει εξω γνωριζουν οτι δεν απαγορευεται παντου το καπνισμα. Υπαρχουν σε ολες τις πολεις τα λεγομενα cigar lounges ειδικα για τους καπνιζοντες. Δεν ειναι πολλα γιατι η αληθεια ειναι οτι δεν υπαρχουν και τοσοι καπνιστες οσοι στην Ελλαδα. Αυτο συμβαινει και γιατι εχουν μειωθει λογω υγειας αλλα κυριως λογω τιμης. Στην Αγγλια πχ οπου ειναι φανατικοι θεριακληδες το εχουν κοψει γιατι με 10 λιρες το πακετο δεν βγαινει ο λογαριασμος. Οσο για μενα ηδη παραγγειλα μια σουπερ delonghi για σουπερ espresso που θα πινω σπιτι μου. Δεν πληρωνω τα ωραια μου λεφτα στις καφετεριες για να μην καπνιζω (το e-τσιγαρακι μου), ουτε να περιμενω ποτε ο αφιονισμενος καλογερος του μεσαιωνα θα παρει να με καρφωσει.\nΘανάσης Τ.22/11/2019 20:47:14\n-Παρακαλώ, 1142 εκεί;\n-Η γυναίκα μου αυτή τη στιγμή πη[email protected]@..ται στο σπίτι μου με άλλον.\n-Δε μας αφορά αυτό κύριε.\n-Ναι αλλά καπνίζουν κιόλας..\nTzitzikas@ Θανάσης Τ.22/11/2019 22:08:45\nΑσε ρε φιλε, εδω στο διπλανο τραπεζι οι αλλοι παρηγγειλαν γοπες!\nCris@ Θανάσης Τ.22/11/2019 22:10:31\nΕίναι δυνατόν να κάνεις τέτοιο χιούμορ με τη συμβία σου; Δεν κατάλαβες σε τι παγίδα πέφτεις; Μπορούμε να σου κάνουμε εκατό σχόλια με γέλιο για ένα μήνα. Έχε χάρη που είμαστε σοβαροί άνθρωποι.\nSeafarer@ Θανάσης Τ.23/11/2019 14:51:34\nΜου έφτιαξες τη μέρα....\nΚαι άσε τις μωρό παρθένες να σκούζουν.....\nCris@ Θανάσης Τ.24/11/2019 08:54:03\nMalboraki ή πίπα της αγάπης η συμβία;\nΘανάσης Τ.@ Cris24/11/2019 12:51:42\nΑπό ανθρώπους που ξέρουν μόνο να σαρκάζουν δεν περιμένω να καταλάβουν από χιούμορ...\nΝα το κοιτάξεις πάντως, ομορφαίνει τη ζωή.\nμη μοναν οψιν22/11/2019 22:55:02\nΚάτι παράπλευρο τώρα.\nΟ ετήσιος τζίρος των καπνικών προιόντων υπερβαίνει τα 3 δισ.\nΣε ένα πακέτο πχ 4,5 ευρω τα 3,5 περίπου είναι φόροι και φπα, δηλ κοντά στο 80% της όλης αξίας.\nΕάν μειωθεί -με το σοκ και δέος που εφαρμόζεται καλπάζοντας, καθώς και με σύμπαντα τα μμε παρακολουθήματα να παιανίζουν προκαλώντας υστερικά σύνδρομα- κατά 70% το κάπνισμα (επειδή ελάχιστοι βεβαίως καπνίζουν σοβαρά στο σπίτι τους και στον δρόμο), είναι αμελλητί 2 μπιλλιόνια.\nΚαλή και άγια λοιπόν η ελαχιστοποίηση του τσιγάρου, του καυσαερίου (κάτι πρέπει να γίνει πάντως και με την καπναιθάλη των τζακιών η οποία σε λίγο θα κάνει την εμφάνισή της στο κλεινόν άστυ που θα καταντήσει έτσι αυτό θάλαμος αερίων ΧΩΡΙΣ διαφυγή, και συνιστά επομένως σο-βα-ρό-τα-το πρόβλημα υγείας), όπως επίσης και το δάσος κεραιών τηλεφωνίας κτλ.\nΤουθόπερ λοιπόν και καλοπροαίρετα τίθεται το ερώτημα: Aπό που θα αναπληρωθούν τα δύο... άντε το ένα δισ;\nΈχει γίνει δηλ κάποια μελέτη αντιμετώπισης του ταμειακού κενού;\nΚαι μη σκεφθεί κάποιος πως θα ανακουφισθεί αντίστοιχα το σύστημα υγείας. Επειδή η "αντιστοιχία" μεν είναι πιθανολογούμενη σε βάθος χρόνου, το κλείσιμο δε των προσεχών προυπολογισμών προκύπτει ως κάτι πάρα πάνω από πιθανό πως πρέπει άμεσα να υπηρετείται..\nEyxaristos@ μη μοναν οψιν23/11/2019 11:18:18\nΠολύ σωστά το έχετε θέσει το ζήτημα. Ενώ η φορολογική είσπραξη είναι άμεση, το κόστος νοσηλείας, η απώλεια εργατικού δυναμικού και οι δαπάνες της εξοδίου ακολουθίας των καπνιστών είναι μακροπρόθεσμα προβλήματα. Κάλλιο πέντε και στο χέρι που λέει και ο λαός. Το είχε πεί και ο άλλος λίγο διαφορετικά. Ότι το πρόβλημα των παλιών συνταξιούχων θα λυθεί μόνο του. Οι περισσότεροι είναι πάνω από 70 και τους καινούργιους θα τους μπουρδουκλώσουμε στο λογαριασμό με διάφορα συνθήματα Εξ άλλου, για την ενόχληση των μη καπνιστών θα μιλάμε. Υπάρχουν τόσες άλλες ενοχλητικές εστίες που αν τις αντιμετωπίσουμε, τότε μπορεί και να ακολουθήσουμε την πολιτική των κουτόφραγκων στο κάπνισμα.\nΜένιππος@ μη μοναν οψιν23/11/2019 12:15:50\nΑν δεν ανακουφιστεί άμεσα μόνο του, θα το "ανακουφίσουμε" με τη βία. Δηλαδή, εφόσον το κράτος που νοιάζεται για την υγεία σου απαγορεύει το κάπνισμα, αν νοσήσεις με ασθένεια που πιθανόν να σχετίζεται με αυτό, τότε εμείς δεν σου παρέχουμε νοσηλεία - θα κάνουμε νόμο γι' αυτό - οπότε έχουμε άμεση "ανακούφιση".\nΑν ήμουν πάντως κυβέρνηση (όλων των Ελλήνων) θα έκανα το εξής απλό, ας το σημειώσει ο... υπουργός "αναπτύξεως": Θα έστελνα αστυνομικούς με πολιτικά ή χαφιέδες στα μαγαζιά που θέλω να διώξω από την "Ελεύθερη Αγορά", με εντολή να αρχίσουν να καπνίζουν εντός του μαγαζιού σε πείσμα των συστάσεων του μαγαζάτορα. Μετά από 2-3 λεπτά θα μπουκάρουν οι καπνοελεγκτές και θα κόβουν πρόστιμα στο μαγαζί. Μια-δυο-τρεις -δέκα φορές , όσες χρειαστεί. Που θα πάει? Δεν θα αντέξει, θα το κλείσει υπό το βάρος των προστίμων. Και επιτέλους θα γίνει πράξη το όνειρο όλων των μνημονιακών κυβερνήσεων να μην αφήσουν κανέναν να δουλεύει σε αυτή τη χώρα.\nΒρέθηκαν τα σύμβολα της επανάστασης....Μολότωφ και τσιγάρα.\nΕίστε σε καλό δρόμο αδέρφια..Αυτή ακριβώς την αντιπολίτευση χρειάζεται ο κυριάκος...Απο δεξιά και αριστερά....Συνεχίστε με μεγαλύτερο ζήλο...Αν βγείτε κιόλας στο δρόμο σε μια μεγαλειώδη συγκέντρωση τότε θα επιβραβευθείτε με την ανάληψη της εξουσίας.\nΜε τα μαθηματικά του αλέκσι ,έχετε κιόλας την απόλυτη πλειοψηφία...\nΤο πρόβλημα μας ως κοινωνία και κράτος είναι κυρίως Πολιτισμικό...Απο κεί ξεκινούν όλα...\nΚάποτε έφτυναν ροχάλες ακόμη και στα λεωφορεία...Απαγορεύεται το πτύειν έγραφαν επιγραφές μέσα σε κοινόχρηστους χώρους...Σήμερα ακόμη και όσοι σηκώνουν την παντιέρα με το τσιγάρο δεν θα άφηναν τον διπλανό τους να φτύνει ή να κατουρά δίπλα τους.\nΠαιδάκια οι οργανωμένες κοινωνίες έχουν κανόνες για τους χώρους συνάθροισης των μελών τους. Στο σπίτι του ο καθένας μπορεί να κάνει ότι θέλει. Ο νόμος είναι νόμος, έτσι έλεγε ένας Έλληνας τους παρελθόντος, και πρέπει να τηρείται. Δεν μπορούμε να είμαστε και έτσι και γιουβέτσι. Ελληναράδες για το ένδοξο παρελθόν αλλά όπου μας βολέυει.\nΑν τελικά ειναι τόσο σημαντικό πρόβλημα το τσιγάρο, ας γίνει το σύμβολο του νέου κόμματος της γνησιοδεξιάς και ότνα θα έρθετε στην εξουσία, που θα γίνει υποχρεωτικά όπως μας διαβεβαιώνουν οι σοφοί, φτιάξτε ένα νόμο να επιτρέπεται το κάπνισμα παντού.\nΜέχρι τότε όμως τσιγάρο τέλος στους δημόσιους χώρους. Μας αρέσει δεν μας αρέσει, αυτό είναι. Νόμος και τάξη δεν ζητούσαν όλοι οι γνησιοδεξιοί? Ο νόμος και η τάξη όμως θα ισχύει για όλους και για όλα.\nEyxaristos@ ορεσείβιος23/11/2019 13:39:48\nΑγαπητέ φίλε δεν χρειάζεται να συμφωνήσει κανείς στα αυτονόητα που αναφέρεις. Απλώς υπενθυμίζω μερικά από τα κωμικοτραγικά αναφερόμενα. Στα αστικά λεωφορεία υπήρχαν οι εξής πινακίδες "Μην ομιλείτε εις τον οδηγόν", πράγμα αυτονόητο μιας που υπήρχε ο εντεταλμένος εισπράκτορας για αυτό. Άλλη πινακίδα ανέγραφε "Απαγορεύεται το πτύειν". Ναι, υπήρχαν άτομα που έφτυναν παντού. Θέριζε και η φθίση. Στους εξωτερικούς χώρους διατηρήθηκε το έθιμο κάμποσες δεκαετίες, εξαλείφτηκε αργότερα, αλλά τώρα επανέρχεται δριμύτερα με τους αθρόους μετανάστες που κατέκλυσαν τη χώρα. Σημεία των καιρών. Για το δημοσίως "ουρείν" υπήρχαν πολλά δημόσια στεγαζόμενα αλλά και υπαίθρια ουρητήρια, αλλά και παρανόμως "πρόχειρα" στα στενά και σκοτεινά μέρη, προς στεναχώρια των περιοίκων. Τώρα με την παντελή έλλειψη των δημοσίων αποχωρητηρίων, μετά την κατάληψή τους από πολυπληθείς "drama queens", σημάδι πολιτιστικού επιπέδου και αυτό, επανέρχεται στη χρήση η δημόσια ούρηση σε τόπους απόμερους. Η τρίτη πινακίδα στα λεωφορεία μας προειδοποιούσε ότι "απαγορεύεται το καπνίζειν". Μάλλον λόγω του συνωστισμού προς αποφυγήν ατυχημάτων, διότι στα υπεραστικά λεωφορεία και στα κουπέ των τραίνων, όχι μόνον επιτρέπονταν αλλά υπήρχε και ο υπάλληλος/εισπράκτορας που άδειαζε τα τασάκια. Όσοι είχαν την ατυχία να ταξιδεύουν συχνά και δεν κάπνιζαν ή ήσαν ανήλικοι, υπέφεραν από ασφυκτικές καταστάσεις και φτάνοντας στο προορισμό τους, έπρεπε να αερίσουν τα ρούχα τους επί τριήμερον για να ξεμυρίσουν.\nτο μέτρο είναι φασιστικό και ακραίο@ ορεσείβιος26/11/2019 14:18:31\nοι οργανωμένες κοινωνίες έχουν χώρους για όλους και για όλα αρκεί να σου πω ότι στην Ολλανδία, τα είδη των καταστημάτων διασκέδασης (καφέ, ποτού, κ.λ.π.) είναι τριών ειδών: για χρήστες κάνναβης όπου απαγορεύεται εκεί μέσα να καπνίσεις κανονικό τσιγάρο (αν μιλάμε για οργανωμένη κοινωνία), καταστήματα καπνιστών και όλα τα υπόλοιπα, η πλειοψηφία δηλαδή μη καπνιστών. Σε όλο τον κόσμο δε ακόμα και τα ξενοδοχεία έχουν δωμάτια καπνιστών και μη καπνιστών. Αυτά σε μια "οργανωμένη κοινωνία" όπως είναι πραγματικά γιατί αυτό που φαντάζεσε εσύ είναι μια φασιστική κοινωνία....\n1.\tΑπαγορεύεται σε όλα τα καταστήματα το κάπνισμα. Οκ. Απαγορεύεται σε όλες τις δημόσιες υπηρεσίες το κάπνισμα. Οκ. Απαγορεύεται στις παιδικές χαρές το κάπνισμα, στα αυτοκίνητα, στις στοές, στους εξωτερικούς χώρους καφενείων, καφετεριών, κέντρων διασκέδασης, ΚΤΕΛ, σταθμών τρένων και και και… Οκ. Δηλαδή οι καπνιστές είναι ένα είδος υπανθρώπων. Ενώ μπορούν με ευκολία να το κόψουν το τσιγάρο, εκείνοι συνεχίζουν να καπνίζουν για να ταλαιπωρούν τους συνανθρώπους τους, προφανώς εις βάρος της υγείας τους κι επειδή δεν είχαν με τι άλλο να ασχοληθούν, συνεχίζουν να κάνουν πλάκα στους μη καπνίζοντες για να περνάει η ώρα. Ούτε που τους πέρασε από το μυαλό ότι ο εθισμός στο τσιγάρο είναι αρρώστια και κατά συνέπεια ο εμπαιγμός και το μένος εναντίον των καπνιστών είναι ακραίος ρατσισμός. Που να βρεθεί εξάλλου εκείνο το μεγάλοοοο μυαλό που θα καταλάβαινε ότι θα πρέπει να νομοθετεί ένα κράτος έτσι , ώστε οι καταστηματάρχες να αποφασίζουν αν θέλουν το κατάστημά τους να είναι καπνιστών ή μη καπνιστών ώστε να υπάρχει το δικαίωμα της επιλογής των πελατών.\n2.\tΤο να μου συμπεριφέρεται αυτή η κυβέρνηση ως νταβατζής επιβάλλοντάς μου το τι θα κάνω με τον εαυτό μου και τη ζωή μου είναι άκρως εξοργιστικό. Ναι θα μου πείτε όμως, εγώ ως μη καπνιστής γιατί να σε ανέχομαι. Συμφωνώ βρε φίλε. Θα σε πείραζε όμως να επιλέγεις να πας αλλού αντί να με υποχρεώνεις να ανέχομαι εγώ εσένα; Θα σε πείραζε να έχω και εγώ επιλογή; Θα σε πείραζε αν μέσα στο μαγαζί που εσύ πίνεις το τσαγάκι σου υπήρχε και κάποιος άρρωστος; Θα τολμούσες να πάρεις τον τηλεφωνικό αριθμό (καρφώματος) και να καταγγείλεις ότι κάποιος δίπλα σου έχει ίωση; Αν όχι γιατί θεωρείς ότι εμένα πρέπει να με πολεμάς αφού και η εξάρτηση από τον καπνό αρρώστια είναι. Σε τελική επέλεξε κάπου αλλού αλλά πολέμα να έχω και γω αυτό το δικαίωμα.\n3.\tΜέσα στα hot spot προφανώς και δεν υπάρχει περίπτωση να μπει κάποιο πρόστιμο για το τσιγάρο. Ή κάνω λάθος. Μπαααα.\n4.\tΕίδα τι γίνεται στο λαθρομεταναστευτικό και είπα να κόψω τα χέρια μου που ψήφισα τη Ν.Δ.. Τώρα με τον αυταρχισμό του αποφασίζωμεν και διατάσομεν αναφορικά με το κυνήγι των καπνιστών, θα τα κόψω.\nΔημήτριος@ nn26/11/2019 15:27:14\nΣτο αυτοκίνητό σας δεν σας απαγορεύει κανείς να καπνίζετε.\nΤώρα εάν σας ενοχλεί ότι απαγορεύεται στις παιδικές χαρές τί να πώ;!\nΟ άρρωστος με το τσάι δεν βήχει επάνω σας με τα μικρόβια. Αν βήξει/φτερνιστεί έχετε δίκιο να του φωνάξετε.\nΕσείς σαν καπνιστής όμως ντουμανιάζετε τον χώρο και αναγκάζετε τους γύρω σας να εισπνέουν το δηλητήριο που βγάζει το τσιγάρο σας. Εκεί είναι το πρόβλημα. Εάν το τσιγάρο δεν είχε καπνό ας καπνίζατε όπου θέλατε, αλλά έχει το άτιμο, και βρωμάει...\nτο μέτρο είναι φασιστικό και ακραίο26/11/2019 14:15:37\nΣε μια χώρα με το 35% καπνιστών και άλλο ένα τουλάχιστον 15% ατμιστών, αυτή η αντιμετώπιση είναι ακραία, ρατσιστική και φασιστική! Έχουμε ΔΙΚΑΙΩΜΑ να υπάρχουν χώροι διασκέδασης (φαγητού - ποτού) που θα δέχονται καπνιστές. Έχουν δικαίωμα οι επιχειρηματίες να επιλέγουν σε ποια κατηγορία θα ανήκουν. Και αντίθετα με ότι -ψευδώς και συκοφαντικώς- υποστηρίζετε οι αντικαπνιστές πουθενά σε δημόσιους χώρους δεν επιτρέπεται στην Ελλάδα εδώ και τουλάχιστον 3 δεκαετίες (ΜΜΜ, Δημόσια κτίρια, νοσοκομεία, σχολεία, κ.λ.π.) μιλάμε αποκλειστικά για καταστήματα εστίασης και διασκέδασης. Αυτά επιβάλεται να διαχωριστούν. Ότι άλλο και να λέτε δείχνει απίστευτο κόμπλεξ και γενικά μίσος και μένος προς κάθε άλλον που δεν ακολουθεί τις δικές σας συνήθειες. Και καλά οι καπνιστές. Οι ατμιστές σε τι σας ενοχλούν που δεν προλαβαίνει καν η μυρωδιά να φτάσει στο διπλανό τραπέζι, που δεν ντουμανιάζουν τους χώρους, που έκαναν οι άνθρωποι μια προσπάθεια και έκοψαν το τσιγάρο και ούτε αυτοί αντέχουν τον καπνό και βρήκαν αυτήν την απλή απόλαυση της γεύσης; Δεν σας ενοχλούν φυσικά αλλά είστε γεμάτοι απωθημένα για κάθε έναν που φαίνεται να "απολαμβάνει" κάτι με το οποίο δε συμφωνείτε. Απαιτούμε λοιπόν, και να είστε σίγουροι ότι θα το πετύχουμε με τον έναν ή τον άλλον τρόπο, χώρους ποτού και φαγητού για καπνιστές!! Και ποιοί είναι οι τρόποι; Ή θα πετύχουν οι καταστηματάρχες το διαχωρισμό τους ανάλογα την επιλογή τους ή -και αυτό ήδη συμβαίνει- θα αρχίσουν να ιδρύονται "λέσχες" καπνιστών (στην Κομοτηνή ήδη άνοιξε η πρώτη) που τι είναι στην ουσία; καταστήματα διασκέδασης με ποτό και φαγητό που επιτρέπεται το κάπνισμα και απλά έχουν και ένα βιβλίο μελών. Αυτό θέλετε; έχετε σκεφτεί πως αν γίνει αυτό τα καλύτερα και τα μεγαλύτερα καταστήματα θα είναι οι λέσχες; τροφή για σκέψη μικρά μου φασιστάκια όλα σας\nΔημήτριος@ το μέτρο είναι φασιστικό και ακραίο26/11/2019 15:31:03\nΑς γίνει διαχωρισμός. Αλλά γιατί οι χαρακτηρισμοί για εμάς που ζητάμε το αυτονόητο;\nΣτα νοσοκομεία μια χαρά καπνίζουν, το ίδιο και στα ΜΜΜ οι οδηγοί λεωφορείων. Στα σχολεία τα δημόσια αμφιβάλω αν δεν καπνίζουν οι δάσκαλοι/καθηγητές...\nCris@ το μέτρο είναι φασιστικό και ακραίο26/11/2019 15:49:59\nΕίμαι και εγώ ένας ακραίος φασίστας, έχω απωθημένα και δεν συμφωνώ με αυτόν που απολαμβάνει:\n1. Να ακούει μουσική στη διαπασών και δεν αφήνει να κοιμηθούν δύο τετράγωνα.\n2. Να γκαζώνει τη μηχανή του και να ενοχλεί μία πόλη.\n3. Να τον πίνει το ποτό και να οδηγάει και όποιον πάρει ο χάρος.\n4. Να τρέχει με το αμάξι του με 200 και αλλοίμονο σε αυτόν που θα "αγκαλιάσει".\n5. Να σπάει, να καίει και να καταστρέφει ανθρώπους, περιουσίες, αυτοκίνητα, Πανεπιστήμια, κλπ.\n6. Να ρεύεται όταν τρώει και να τον ακούει το μισό κατάστημα.\n7. Να φοροδιαφεύγει εις υγείαν των κορόϊδων.\n8. Τον σκύλο του που γαυγίζει μέρα νύχτα στο μπαλκόνι.\n9. Να καπνίζει και να πετάει τη γόπα του στα παρτέρια, στο δρόμο, στα φρεάτια.\n10. Να παρκάρει το αμάξι του στο πεζοδρόμιο, και στη διάβαση πεζών και ΑΜΕΑ.\n11. Να μην συμμορφώνεται με τους καλούς ή κακούς νόμους.\nΔημήτριος@ Cris26/11/2019 16:22:58\nΠες τα Cris!\nΝΕΦΕΛΗ@ Cris26/11/2019 16:36:25\n12. Να βρίζει Θεούς - δαίμονες, την ιερότερη μορφή της ζωής του καθένα, την μάνα μας\n13. Να μουντζώνει στο δρόμο.\n14. Να γελάει ξεδιάντροπα από χυδαία και σεξιστικά αστεία - υποτίθεται αστεία - σε γυναίκες\n14. Να φτύνει σε δημόσιο χώρο, στο δρόμο\n15. Να πετάει τα σκουπίδια από το μπαλκόνι\n16. Ν' ανοίγει το παράθυρο του πανάκριβου αυτοκινήτου του και ν' αδειάζει ότι σκουπίδι έχει.\n17. Να επιτίθεται και να λοιδορεί σχολιαστή/α του αντινιούς επειδή ψήφισε ΝΔ και υποστηρίζει το έργο της κυβέρνησης..\nΓια όλα αυτά και γι' άλλα τόσα..ΝΑΙ, είμαι κι εγώ ακραία φασίστρια και ....μ' αρέσει.\nΝΕΦΕΛΗ@ το μέτρο είναι φασιστικό και ακραίο26/11/2019 16:51:19\nΑς αφήσουμε έξω από τις πολιτικές αντιπαραθέσεις τον ...καπνό του τσιγάρου.. Είμαι καπνίστρια και αντιλαμβάνομαι την .."γοητεία" του τσιγάρου.\nΈνας άνθρωπος και ειδικά νέος άνθρωπος να ξεφύγει από την εφαρμογή του νόμου είναι κέρδος όλων μας. Αξίζει τον κόπο. Το μήνυμα πρέπει να διαχυθεί σ' όλη την κοινωνία: τσιγάρο τέλος!!\nΟι καπνιστές κι ειδικά οι γονείς καπνιστές, πρέπει πρώτοι να φροντίσουμε, να απαιτήσουμε την αυστηρή και πιστή εφαρμογή του.. γιατί όλοι οι τσιγαρόβιοι .έχουμε αηδιάσει με τον... εαυτό μας.....γιατί να μην αηδιάσουν οι μη καπνιστές μαζί μας;;